
Всеки, който завършва Школата за звездни операции (ШЗО), има право на 
облекчена въздишка. Както въздъхваш и ти, когато след три години тормоз - зубрене, 
тренировки, тестове, изпити; после изпити, тестове, тренировки и зубрене - идва 
чаканият миг. Новичките емблеми на Звезден Командос грейват на раменете ти. Сякаш 
и тонът на командор Вирехайнен е малко по-друг, когато ти казва в кабинета си: 

- Поздравявам те, курсант Дел Кахори! От днес си младши командос в Корпуса за 
звездни операции. Имаш възможност да избереш между два варианта. Първият е да 
извършиш самостоятелна акция. Вторият е да бъдеш известно време стажант при 
осъществяването на специална операция. Кой предпочиташ? 

Ако предпочетеш самостоятелната операция -- иди на 58. 

Сметнеш ли пък, че ще е по-добре известно време да си чирак, пардон, стажант 
--на 64. 

Гласът ти чак пресеква от възторг към самия себе си: 

-- Ами да си разделят Полуострова! -- споделяш гениалната си идея. -- Какво 
толкова? 

Даниел не крие иронията си: 

-- Страхотно. Трябвало е да станеш дипломат. 

-- Не се ядосвай, Кахори -- подкрепя го Тахатунга. -- То и нашето е дипломация... 
с по-други средства. 

Може. Но все пак поведението им е доста обидно. Най-добре е да се лишиш от 
„любезната“ им компания; затова и отиваш в каютата си да погледаш видео -- на 
176. 

Или пък... може прибързано да си решил, че най-лесното решение е най- 
подходящо и насмешката им да е оправдана -- иди на 16. 

Рязко снизяваш глайдера, който се разтърсва от удара си във водата и спира, 
клатейки се върху вълните. Но люлеенето не пречи на жироскопните прицели. В мига, 
в който вражеските скаери, не очаквали маневрата ви, прелитат ниско над вас и се 
озовават в предния полусектор за стрелба, Тахатунга ги засича в координатните 
„паяжини“. Електронните мерници пламват в червено. Едновременно натискате 
спусъците -- ти изпращаш серия лазерни снаряди, той изстрелва две инфрафотонни 
ракети, които проточват плътна светлинна диря. 

Залпът е съкрушителен. Два изтребителя избухват в огнени кълба, трети оставя 
черен дим подире си и изчезва зад крайбрежните дюни, откъдето се чува глух тътен. 

Остават два скаера, които в далечината се разгръщат в боен завой. Даниел 
възбудено предлага: 

-- Кахори! Можем да се върнем и да атакуваме кораба на Принцесата! 

Тахатунга го възпира: 

-- Тези двамата ще ни нападнат в гръб. Не забравяй и зенитните корабни 
установки! По-добре да атакуваме само двата скаера! 

Приемаш идеята на Даниел и атакуваш кораба -- на 130. 

Съгласен си с Тахатунга -- на 30. 

И така, летиш ниско над гората върху гърба на Големия Транспортен Змей. 
Внезапно отдолу се чува пукот на лазерна картечница и насам летят трасетата на дълга 
серия куршуми. 

-- Змей! -- изкрещяваш уплашено. -- Вдигни се нагоре! 

Лявата Глава се извива и те поглежда с дясното си око. 


-- „Няма страшно -- успокоява те тя. -- На корема си имам бронирани 
термоустойчиви плочи. 

-- Ти имаш, ама аз нямам! -- възразяваш с основание. -- Нито на корема, нито 
другаде! Вдигни се нагоре, за да си хвърчим спокойно! 

-- Добре, де... -- съгласява се лениво Средната Глава. 

Иди на 28. 

-- Кажи си загадката? -- съгласяваш се да отговориш на въпроса му. 

Царят на фарогите те пита: 

-- Кажи, колега-цар: ще спра ли войната, или не? Ако познаеш -- ще я спра! 
Какво ще отговориш: 

1. Да, ще я спре -- иди на 192. 

2. Не, няма да я спре -- на 183. 

3. Ще постъпи, както му скимне -- на 155. 

Някакъв си Змей едва ли може да помогне в случая. Поемате обратно към „Синя 
звезда“ с намерението да използвате втория палубен глайдер за по-нататъшните си 
действия. Като краен вариант в операцията може да бъде включен и звездолетът с 
цялата му огнева мощ, за да бъдат атакувани пиратите и прекратена войната. Разбира 
се, съгласен си с Даниел и Тахатунга, че това може да предизвика голям 
междупланетен дипломатически скандал, затова този вариант ще се държи като краен 
резерв. 

При една от почивките Трухала несмело се приближава към тед. 

-- Преди да отидем при вашия Голям Железен Змей -- предлага той, -- защо да не 
навестим нашия Голям Транспортен Змей? Наблизо сме до неговата пещера. Ако пък 
той реши да ни откара близо до пиратския щаб... 

Всъщност дали ще десантирате в Грагатау с глайдера или с друг вид... хм, 
Транспорт... какво значение? Поне може да се разговаря с този Змей... 

След почивката тръгвате към пещерата на Змея. 

Над. 

Позволяваш си да кажеш, че може би е по-добре да се види самия Полуостров, 
където воюват двете страни. Двамата неохотно приемат мнението ти. 

Включвате маскировъчните системи на звездолета. После излизате с един от 
разузнавателните глайдери. 

Пейзажът долу е мъртвило: безлюдни селища, разрушени укрепления, изпепелени 
хълмове с потоци стекла се по тях втвърдена лава. Това така те гнети, че подскачаш, 
когато индикаторите дружно запищяват: биоактивност, механична активност, 
химическа, физическа... 

-- Долу се бият! -- посочва Тахатунга. 

Там, ниско над повърхността, стремително се носят група глайдери. Преследване. 
Челният се опитва да се отскубне, но от другите излитат лазерни трасета. Беглецът се 
обвива в дим и каца „по корем“, вдигайки облаци прах и пясък. 

На обзорния екран картината личи добре, макар да сте далече. От улучения глайдер 
излиза самотен боец, обляга се на близката скала и започва да стреля по неприятелите 
си, които тичат към него - явно искат да го заловят жив. 

Тахатунга приближава картината в едър план. Става ясно, че самотният стрелец е 
жена. Вятърът развява блестящо наметало, светлината на двете слънца хвърля метално- 
сини отблясъци от доспехите й. 

Готов си да изкрещиш: „Да п помогнем!!!“ -- Можеш да го направиш на 84. 

Което ще е доста тъпо, май... Може да провали мисията ви. Я си замълчи -- на 52. 


о ще кажете да ме пуснете над самия връх? -- питаш Главите. 

Дясната Глава се протяга напред, сякаш измерва разстоянието дотам. Лявата се 
извива назад, за да те погледне. Средната изхъмква резервирано. 

-- Страх ли ви е? -- опитваш се да ги предизвикаш. 

Средната въздъхва: 

-- Хиляда години вече... Рицари, герои... все това питаг. 

Лявата насмешливо се обажда: 

-- На връщане забравяха да питат. 

А Дясната уточнява: 

-- Които успяваха да се върнат. 

Я пропусни край ушите си подобни гнусни провокации! Наближавате Грагатау. 
Решаваш: 

Слизате с пикиране -- на 139. 

Задминавате планината и скачаш, за да не налетиш право в лапите на 
охраната -- на 32. 

Стоиш пред пещерата на Змея. Като цар на елфите на теб се пада честта да 
преговаряш с него. 

От време на време отвътре излитат струйки синкав дим. До входа са надраскани 
някакви рунически драскулки, явно заклинание. Превеждаш ги с джобния електронен 
преводач -- оказва се просто указание, че ако искаш да видиш гущера, трябва да 
удариш три пъти скалата. Това и правиш. 

Земята се разтърсва, от скалите наоколо се посипват камъни. Змеят се показва 
навън. Брей! Че то си било жива ламя! Три глави, които изхвърлят от носовете си огън 
и пушек. Крилете правят вятър наоколо. Шестте очи просто измерват колко килограма 
пържоли ще се получат от тебе. 

-- Защо ме будиш, чужденецо? -- изревава змеят. 

По-точно, опитва се да изреве; но ревът му се снижава до сипкава кашлица. Дясната 
глава откровено кихва. 

-- Настинка -- обяснява Средната глава. - Нали е война, аквалите бяха наводнили 
гората чак дотук, пещерата се напълни с вода. 

Това ти помага да навлезеш в темата: 

-- Ако помогнеш, можем да спрем тази война. 

Трите чифта очи те гледат със съмнение: 

-- Незнам, не знам... Трудна задача. Пък и аз съм стар вече. Някога бях Голям Боен 
Змей, сега ме преквалифицираха в Транспортен... Да умреш от срам! Пак добре, че не 
ме пенсионираха... Та как мога да ти помогна? 

Ще поискаш да ви заведе до щаба на пиратите -- на 136. 

Щего помолиш да ви откара до „Синя звезда“ -- на 101. 

Разбира се, можеш да халосаш човечето по главата и да го вземеш като заложник. 
Но май е по- добре да пазиш такива методи за по-сериозни противници. Освен това е 
интересно за какво толкова им е потрябвал цар? И защо го търсят по такъв странен 
начин -- едва ли не като „гука има -- тука нема“. 

-- Добре -- отговаряш. -- Щом толкова не можете без цар... 

Тръгвате през гората... към 25. 

Насреща ти се е изправило нещо с ясно изразени враждебни намерения -- 
охранителен робот с недвусмислено насочен автоматичен бластер. Веднага разбираш, 
че е от първия охранителен пояс по обективите на инфрачервените датчици, които са се 
втренчили в тебе. Инфрачервени индикаторни системи се слагат в началото на 
охранителните полоси. 

По жуженето и нервното примигване на лампичките разбираш, че остават секунди 
до изстрелите. Единственият начин да ги предотвратиш е да използваш един от 
филтрите, които са в снаряжението ти. Кой ще включиш? 

1. Светлинен филтър -- иди на 146. 


2. Инфразвуков филтър -- иди на 108. 
3. Топлинен филтър -- иди на ПП. 

С Принцесата тръгва Тахатунга, а ти оставаш с Даниел и с пленения фарогски 
командос. 

В далечината се появяват глайдери в нисък, бръснещ полет. По очертанията на 
силуетите им разбираш, че са на фарогите. Полковникът също го разбира и хуква към 
тях, като крещи и размахва ръце. 

-- Мъгливи черепи! -- изругава Даниел. -- Ще привлече вниманието им! 

Измъкваш бластера и го насочваш към Полковника. 

Стреляш -- иди на 62. 

Следваш правилото, че ако няма непосредствена опасност, не се стреля -- иди 
на 35. 

Заповядваш армията да бъде свикана под знамената за поход. Въоръжението на 
елфите е малко старомодно, те по принцип не обичат техническите чудеса. Когато 
виждаш списъка на авиацията, разтъркваш очи. Там е обозначено: 

1. Змейове бойни -- 3 бр. (1 бр. -- с нервен тик). 

2. Дракони транспортни -- 2 бр. (амортизирани). 

З. Ламя разузнавателна (с повредени звукови сензори) -- 1 бр. 

-- М-да... -- произнасяш замислено. -- Авиация. А ламята... какво... сензорите 1....? 

-- Малко глуха! -- бойко рапортува началник-щаба. - От възрастта, щото е над 
хиляда годишна! 

-- Ясно. Я да видим пехотата! 

След малко оглеждате пехотата. Не че държиш особено на дисциплината, но 
можеше поне да се събудят, когато се появява главнокомандващият цар в твое лице. А 
будните поне да престанеха да си разказват вицове и да нагъват сандвичи с плънка от 


филизи на глухарчевите дървета... За въоръжението да не говорим. Любимото 
въоръжение на пехотата явно са прашките, от всякакъв калибър. Гук-таме копие, лък, 
меч или сатърче... 

Може би ще е по-добре отначало да преговаряш малко, а? 


Иди на 129. 

Съгласяваш се с Даниел, че не можете да се изтръгнете от клещите на двата скаера, 
затова без колебание натискаш бутона за катапултиране. Със силен гръм кабината се 
отделя от глайдера и, направлявана от малките ракетни двигатели, монтирани под 
корпуса й, се устремява към гората. 

Тъкмо навреме. От единия изтребител излита дълга бяла следа, която се забива в 
глайдера ви и той се пръска на парчета в огненото кълбо на експлозията. 

Кабината обрулва върховете на дърветата, разтърсва се от удари в стъбла и клони и 
след миг всичко угихва. 

След като преброявате синините и цицините от кацането, свиквате военен съвет. 

-- Касетата с признанието на Принцесата, че пиратите й помагат, е у нас -- 
констатираш. -- Ако я покажем на фарогите, те несъмнено ще бъдат готови да спрат 
войната, след като се уверят в двуличността на пиратите. Но как да стигнем до тях? 

-- По-добре да се доберем до елфите -- предлага Даниел. -- Ще вземем ескорт от 
тяхна охрана и ще отидем при фарогите съвсем официално. 

-- Да продължим оттук! -- възразява Тахатунга. -- И без това загубихме много 
време. 

Ако се присъединиш към Даниел -- иди на 135. Към Тахатунга -- на 145. 

Царят на фарогите изпълнява обещанието си и освобождава Даниел. 


--Благодаря ти, Кахори! -- стиска ти ръка той. Рейнджърите ви придружават до 
Полуострова 

и ви оставят в изпепелената зона на „ничията“ територия. 

--Имаме два варианта -- размишлява на глас Даниел. -- С глайдер на „Синя 


звезда“ да извършим диверсионен рейд в пиратския щаб. Според мен това е най- 
сигурният начин да прекратим войната. От друга страна, Тахатунга е в пълна 
неизвестност, пленен от аквалите. Гой може и да няма нищо против да остане по-дълго 
в плен при красивата им Принцеса, но ние сме длъжни да мислим за освобождението 
му. Кахори, какво предлагаш? 

Диверсионна акция срещу пиратите -- иди на 148, 

или 

Преди всичко трябва да се погрижите за Тахатунга -- на 21. 

Тъкмо размишляваш дали си чак толкова възхитително умен или не дотам, когато 
по пултовете запламтяват червени светлини и тревожно завива сирена. 

-- Лазерна атака! -- крясва Даниел. -- Екипаж, за бой!!! 

Тахатунга мигом се хвърля встрани и с едно движение включва редица от екрани, 
замрежени от „паяжините“ на координатни прицели. 

Към „Синя звезда“ се носят няколко светли точки, които в движение преплитат 
траекториите си. Лесно си спомняш къде си виждал подобна картина: на тренажора по 
време на лекцията: „Внезапна атака на превъзхождащ противник при излизане от 
хиперпространството“. 

Звездолетът се разтърсва от мощен удар. Ако беше къща, отгоре щяха да падат 
керемиди, но сега се стоварват само панелите на реверсивните антигравитатори. 

-- Попадение в транслаторните огневи блокове! -- съобщава Тахатунга. -- Нямаме 
управление на огъня! 

-- Дръжте се! -- изръмжава Даниел. - - Обходен вираж! 


Звездната чернота бавно се развърта около оста си. А когато възстановява 
първоначалния си вид, атакуващите кораби са съвсем наблизо. Насочвате се към 
флагмана. Личат дори очертанията на люковете му. 

-- На абордаж! -- командва Даниел. --> Кахори, вземи лъчев бумеранг! Оставете ги 
да нахлуят първи! Звездите с нас! 

„Синя звезда“ плавно се долепя до флагмана. Изтичвате от кабината към 
абордажния шлюз. Решаваш, щом се открие авторът, да се хвърлиш пръв срещу 
нападателите -- това ще стане на 89. 

Ако предпочетеш да си кротуваш заедно с двамата елоси -- 20. 

Не скриваш презрението си: 

-- Може ли да разчиташ на думата на разбойници? 

-- На думата им не разчитам -- обяснява хладно тя. -- Просто имат интерес да ме 
подкрепят! 

-- Значи думата им е, че имат интерес -- установяваш. 

После си тръгвате. Камерата е записала всичко. 


Иди на 133. 

Навлизаш все по-навътре в Полуострова. Вече си в гъста гора с огромни дървета, 
чиито корони напомнят големи глухарчета. 

Както се провираш, внезапно нещо остро опира в шията ти. 

-- Приготви се за смърт! -- прошепва глас в ухото ти. 

Ама че тъпо те хванаха! Решаваш да обърнеш нещата на лек майтап: 

-- Чак пък смърт... --и опитваш да видиш шегаджията. 

Ниско тантуресто човече в зеленикави дрехи. Има наистина добродушен вид, който 
се разваля само от копието в ръцете му. Точно с него те заплашва. 

-- Отговаряй! -- заповядва човечето. -- Ще станеш ли наш цар или веднага да те 
пробода с вярното си копие? 

Пълен шаш. 

-- Цар... -- мъчиш се да печелиш време. -- Ама, гледай сега, ако много пък 
настояваш... 

-- Тогава тръгвай с мен! 

Можеш да го елиминираш с две-три прости, но ефикасни хватки от 
упражненията за ръкопашен бои -- на 57, 

или пък 

Ако искаш да разбереш какво се крие зад това -- иди на 25. 


19 


Ако това е изборът ти -- иди на 110. 

Абордажният панел се отмества встрани. Зейва отворът в разрезаната обшивка на 
вражеския звездолет. Оттам потича лавина от нападатели и въздухът се замрежва от 
бляскащите трасета на лазерни куршуми. Даниел се хвърля отстрани и повежда 
ръкопашен бой с нахлуващите подкрепления. Тахатунга се бие с вече навлезлите. 
Лъчевите бумеранги чертаят ослепителни зигзагообразни траектории. 

Спускаш се в разгара на схватката. Уменията, придобити в школата, сами ръководят 
движенията ти. Двамата с Тахатунга за кратко време се справяте с нахлулите 
нападатели, които остават да лежат мъртви и ранени навсякъде. Втурвате се в помощ на 
Даниел, който едва удържа другите. 

Виждаш, че двама пирати се готвят да включат магнитни диференти, което 
означава, че искат да раздалечат корабите. 


Решаваш да се прехвърлиш на борда на вражеския кораб и оттам да попречиш 
на раздалечаването -- иди на 85, 

или 

Щеим попречиш, без да се прехвърляш -- на 56, 

или 

Оставяш корабите да бъдат раздалечени -- 47. 

-- Трябва да спасим Тахатунга! -- отсичаш. Струва ти се, че не може да има друго 
мнение. 
-- Да не губим време! - съгласява се Даниел. 


Придружени от тримата елфи-оръженосци, тръгвате към позициите на аквалите. 
Предлагаш на Даниел да се движите явно. Така де, все пак си цар. 

В този вариант иди на 116. 

Ако решиш да се движите незабелязано -- на 37. 

Отклоняваш се от истината. Ако искаш да опиташ пак -- върни се на 98. 

Ако ти е писнала тази царска история и ще търсиш по-бързо начин за 
освобождаване на Даниел и Тахатунга и за продължаване на операцията -- може 
да опиташ на 81. 

Всеки от вас тримата открива огън по групата командоси, която тича насреща му. 
Ти стреляш срещу пиратите, които изскачат от увисналите ниско над повърхността 
глайдери и прибягват насам. 

Отбраняваш се успешно, което не може да се каже за Даниел и Тахатунга. 
Аквапските и фарогски командоси се оказват елитни бойци и независимо от 
ожесточената стрелба на двамата, скоро ще нахлуят в позицията ви. Чуваш гласа на 
Даниел в шлемофона си: 

-- Кахори, бягай! 

Понечваш да възразиш, но прозвучава и невъзмутимият глас на Гахатунга: 

-- Изпълнявай! 

Няма време за умуване. Откриваш ураганен огън по пиратите, с прибежки и 
припълзявания достигаш гората и се скриваш между дърветата. Поглеждаш назад и 
виждаш, че фарогите са заловили Даниел, а аквалите -- Тахатунга. 

От позицията си имаш възможност да откриеш огън, да убиеш неколцина 
командоси, да разпръснеш останалите и да освободиш елосите. Това може да стане на 
63. 

А може и да се отгеглиш и да обмислиш друг начин на действие -- на 179. 

Ясно ти е, че огненият цар твърдо е решил да продължи войната и отказваш да 
отговаряш на загадката. 

Скоро ще напуснете царството на фарогите. Настроението е унило. Единствената ви 
печалба е, че успяхте да заснемете с камера признанието на фарогския владетел, че 
пиратите му помагат. Смяташ, че неговата увереност в помощта на пиратите ще 


разколебае аквалите --> нали и те са получили от пиратския главатар Джейгър Зур 
същите уверения. 

Решаваш: 

Да покажеш записа на аквалите -- на 126 

или 


Да щурмувате щабовете на воюващите, за да ги принудите да спрат войната -- 
на 33. 

Не след дълго се озовавате на поляна, където се размотават неколцина 
съплеменници на тантуркото, който не забравя да те подпира с досадното си копие. 
Един от тях, с дълга бяла брада и седнал на прогнил пън, те повиква с пръст след 
кратко шушукане, с което явно му обясняват как си заловен: 

-- Добре дошъл в царството на елфите, чужденецо! Ние имаме такъв обичай -- 
каним за цар чужденец, който разреши три загадки. Ако се съгласиш да царуваш над 
нас -- трябва да ги разрешиш. Ако пък не искаш да бъдеш цар -- ще те върнем на 
мястото, откъдето те доведоха нашите войни. Но започнеш ли изпитанието и не го 
издържиш докрай -- ще ти отсечем главата. Е? 

-- Други не искат ли да царуват над вас? -- питаш предпазливо. Така де, малко си е 
странно... 

-- Не искат заради войната между фарогите и аквалите. Фарогите взривяват своите 
вулкани в нашите земи, аквалите ни заливат с вълни цунами. 

Я, желанията ви съвпадат -- да бъде прекратена войната. От друга страна обаче, ако 
ти хвръкне главата --> край може би на операцията, защото не знаеш какво става с 
Даниел и Тахатунга. 

Състезанието за царската корона и живота ти ще е на 181. 

Ако решиш да потърсиш други начини за продължаване на операцията -- иди 
на 81. 


26 


Стоите под развятото знаме. Глайдерите преминават над вас и изчезват зад 
хълмовете. 

Скоро оттам се задават някакви вихрушки, вдигат се облаци прах и пепел. Оказва 
се, че това са три кораба на въздушни възглавници, които независимо от огромните си 
размери, се носят като призраци над повърхността на планетата. 

От най-големия се отделя подвижна платформа и се спуска при вас. С нея се 
издигате на палубата, откъдето по криволичещи стълби и коридори ви отвеждат в 
обширна зала. Принцесата на аквалите ви очаква, седнала върху трона си в цялата си 
сияйна красота. Само смръщените вежди развалят хубостта й. Въобще не е изненадана 
от царското знаме. 

-- Знам, знам... -- пресича те нетърпеливо, когато отваряш уста за официално 
приветствие. --> Разузнаването ми докладва. Ти си новият цар на елфите. Голям праз! 
Какво искаш? 

-- Да прекратиш войната и да освободиш приятеля ми! -- заявяваш. 

-- Ние се бием за победа, а той работи за мира, тоест срещу нас -- отсича 
безцеремонно тя. -- Добре. Ще изпълня едно от желанието ти..., колега цар! Кое да 
бъде? Да прекратя войната? Или да освободя Тахатунга? 

Кое? Прекратяване на войната -- на 125. 

Освобождаване на Тахатунга -- на 40. 

-- С удоволствие ще придружа Нейно височество! -- предлагаш. 
И в този момент виждаш погледа на Тахатунга. Той естествено не възразява, но 
мълчанието понякога говори много повече от думите. 


-- Всъщност... -- разколебаваш се. - Аз съм само стажант, а за ранга на 
принцесата това не е подходящо. 

-- Добре -- решава Даниел. -- Тахатунга ще придружи Нейно височество до базата 
на аквалите. 

И само ти чуваш как той измърморва на Гахатунга: 

-- Все пак не забравяй да се върнеш... 


Иди на 12. 

Издигате се високо над зелено-оранжевите облаци. 

Дясната Глава съветва: 

--- Затегни седлото, царю на елфите! И внимавай за меча! 

-- Да не загубиш меча?! -- крещят уплашено и другите Две Глави. 

Любопитството те кара да извадиш меча и да установиш с разочарование: 

-- Ама той е ръждясал... 

Главите отговарят с гробно мълчание. След дълга пауза Дясната Глава 


промърморва: 
-- Естествено, че ще е ръждясал... 
-- Толкова кръв... -- изсъсква Лявата. 


А Средната въздъхва: 

-- Все им казвах да го бършат след битка... 

-- Пак ще се изцапа! -- радва се Дясната. 

Лявата възторжено добавя: 

-- Важното е, че отново летим! 

-- Летим, летим! -- ликуват и другите две Глави. -- Дръж се, царю! И пази меча!!! 

Огромните ципести криле се размахват, дърветата долу се смаляват, като че ли ги 
гледаш през обратната страна на бинокъл. 

В далечината се очертава планината Грагатау, където е пиратската база. Решаваш 
да летиш със Змея и да скочиш над самия щаб -- това става на 8. Ако 
предпочетеш за по-безопасно да слезеш на достатъчно разстояние от Грагатау -- 


иди на 143. 

В мига, в който Даниел се хвърля върху гърба на Полковника, ти също го атакуваш, 
избиваш бластера от ръката му и с един удар го превиваш на две. Но фарогът се оказва 
жилав противник и ти отговаря с хватка, която те изпраща по нос в близките храсти. 
После се спуска към гората и Даниел със закъснение насочва бластера си натам -- той 
се е скрил между дърветата. 

-- Да изчезваме оттук! -- предлага Даниел. -- Сега и фарогите, и пиратите ще 
насочат изтребители насам, защото двамата бегълци сигурно ще намерят начин да се 
свържат с щабовете си. 

И точно в този момент иззад обгорените хълмове с ниско бучене се появява самотен 
глайдер. Така би летяла ютия, на която по погрешка са сложили двигател -- с дълги 
люшкания, остри пропадания и внезапни издигания. Подире му се влачи шлейф от 


пушек. 


Глайдерът се изтърсва „по корем“ недалеч от вас, отвътре изхвръква Гахатунга и 
тича насам. Навреме, защото машината експлодира сред огнено кълбо, което ви лъхва с 
горещината си. Наоколо се сипят парчета от обшивката и оборудването. 

-- Да бягаме! -- крещи Тахатунга. --> Аквалите са подире ми!!! 

След секунда сте в глайдера и Даниел го води за излитане. 

-- Те пък защо? -- пита той. 

-- По заповед на Принцесата! Тя иска да продължи войната! 

Не успявате да излетите. Появяват се почги едновременно три групи глайдери -- 
едните преследват Тахатунга, другите идват от две противоположни посоки. 

-- Напуснете глайдера! -- нарежда Даниел. -- Заемете кръгова отбрана! Дано се 
сбият помежду си! 

Измъкваш от гнездото му тежкия бордови картечен бластер и изскачаш от кабината. 
Имаш възможност да избереш на кой сектор да застанеш: срещу пиратите -- на 23, 
срещу фарогите -- на 61, срещу аквалите -- на 65. 

Издигаш глайдера и го повеждаш в атака срещу двата изтребителя. Единственият ви 
шанс е да не позволите да завършат бойната си маневра. 

Донякъде успяваш. Но само донякъде. В момента, когато се залепяш за опашката на 
единия и почти го фиксираш в „паяжините“ на електронните мерници, индикаторите на 
пасивната защита започват да мигат -- вие самите сте уловени в прицела на втория 
скаер, който се е озовал в тила ви. 

-- Сега ще стреля! -- предупреждава Даниел. 

-- Да катапултираме! 

-- Стреляй и пикирай веднага! -- предлага спокойно Тахатунга. -- Така може и да 
избегнем огъня на този зад нас! 

Постъпваш както казва Даниел -- на 14. 

Действаш според идеята на Гахатунга -- на 122. 

Не избра удачна защита. Насочваш бластера към фигурата, но нямаш сили да 
натиснеш спусъка. Откъм сянката бликва енергиен поток, който те вцепенява, смачква 
те, тялото ти се обгръща в синкаво-виолетови мълнии. 

Ако имаше още малко живот, щеше да видиш как се разтапяш в пространството и 
изчезваш безследно. 

Ако имаше още малко живот... 

Но нямаш. 

Прелитате над Грагатау. Опитваш се да установиш разположението на 
охранителните полоси. От такава височина не установяваш кой знае колко. 

-- Спускаме се ниско и скачам! -- нареждаш на Змея. -- Избери ми някое по- 
клонесто дърво! 

Когато след малко се озовавате току-над върховете на дърветата, извикваш: 

-- Сбогом, Голям Боен Змей! Звездите с теб! 


-- Не забравяй меча-а-а!!! -- крещят Главите. 

-- Благодаря ти, рицарю! Аз ще бъда... ще бъда Голям Боен Змей! Както в добрите 
стари времена... когато имаше много рицари! Звездите с теб!!! 

Плъзгаш се по плочките на шията на Средната Глава и скачаш в короната на едно 
дърво, като не забравяш меча. 

А когато слизаш от дървото, виждаш... 

Щего видиш на П. 

Всички подкрепят идеята ти да бъде извършена диверсия в щабовете на 
участниците в конфликта. Мненията се разделят по въпроса кой щаб да бъде атакуван 
най-напред. 

-- Да атакуваме пиратите -- настояват оръженосците Трухала, Фрухапа и Мрухапа. 

-- Да щурмуваме аквалите -- предлага Тахатунга. 

-- Защото имат хубава Принцеса... -- иронизира го Даниел. -- Най-добре да 
нападнем фарогите. Едва ли ни очакват да се върнем веднага. 

Приемаш предложението на оръженосците -- на 147. 

Съгласен си с Тахатунга -- на 131. 

Приемаш предложението на Даниел -- на 120. 


34 


Споделяш идеята си с Даниел и Тахатунга. 

-- Не е лошо -- измърморва одобрително Даниел. 

Засега си доволен. Може би наближава моментът, когато ще те признаят за равен с 
ТЯХ... 
Кацате на Бурланда сред развалините на някакъв полуразрушен звездодрум. 
Наоколо стърчат развалини. Вятърът навява пепел в ямите от застинала лава, изровени 
от плазмени бомби и снаряди. 

Слизате заедно с пленника при глайдерите. Даниел подготвя един за излитане, 
Тахатунга отваря вратата на хангара. 

Това се оказва и фаталната грешка. Пленникът използва един миг на невнимание от 
ваша страна, скача през широко отворената врата и хуква към прикритието на близките 
скали. 

Светкавично изваждаш бластера си. Не стреляш по две причини. Първата е, че 
беглецът успява да се скрие зад канарите, а втората -- Тахатунга слага ръка на рамото 
ти и те спира. 

-- Не стреляй, когато не е заплашен нечий живот! -- казва той. 

-- Но той ще предупреди пиратите! -- ядосваш се. 

Тахатунга свива рамене: 

-- За да ни атакуват още при изхода от хиперпространството, значи са знаели или 
поне са очаквали нашата мисия. Ние можем и без пирата да преговаряме с воюващите... 
макар че неговите признания щяха да бъдат ценни... Предлагам първо да отидем при 
аквалите! 

-- Или при фарогите... -- колебае се Даниел. 

Ако си съгласен с Даниел -- иди на 86. 

Предпочиташ ли идеята на Тахатунга -- на 93. 

Ако предложиш най-напред да разузнаете Полуострова -- на 7. 

Отказваш се да стреляш по Полковника. Спускаш се подире му, за да го върнеш 
обратно, преди да са го забелязали от глайдерите, което очевидно е целта му. 

В този момент той се извръща към теб и от една крачка разстояние насочва един 
бластер право в главата ти. 

Мъгливи черепи! Измъкнал го е незабелязано от кобура, монтиран в плъзгащата 
врата на глайдера. 

-- Само едно движение... -- предупреждава те Полковникът. 

Даниел се промъква зад гърба му. Но докато го атакува, има голяма вероятност да 
получиш лазерен заряд в мозъка си. 

Ще се опиташ незабавно да го обезоръжиш -- на 51. 

Или изчакваш Даниел, за да го атакувате заедно -- на 29. 

Понеже фотонът е частицата -- носител на светлината, преминаваш успешно 
преградата на светлинния робот. 

Тишина е. Няма повече роботи. Това те кара да смяташ, че си прекосил първия 
охранителен пояс. Напрегнат си. Очакваш изпитанията на следващата стражева полоса. 

Те не закъсняват. 

Внезапно пространството наоколо ти странно се изкривява. Картината се размива, 
шумовете се смесват. Постепенно се очертават контурите на нов пейзаж. 

Намираш се върху палубата на платноходен кораб. Във въжетата свири вятър, 
плискат морски вълни. На руля е застанал едноок пират с триъгълна шапка, а един 
папагал в кафез, окачен на мачтата, непрестанно крещи: 

-- Злато! Злато! Злато! 

Пред теб са наредени няколко предмета. За да преминеш нататък трябва да избереш 
някои от тях. Кои са те? Ще разбереш на 102. 

Вървите към позициите на аквалите, като се прикривате из джунглата от глухарчеви 
дървета. Но прикриването не помага. Два патрулни глайдера с 
аквалски отличителни знаци прелитат ниско над вас и сухият трясък на лазерни оръдия 
ви кара да се проснете по очи. Снарядите експлодират недалеч и се разнася миризма на 
изгоряла пръст. 

-- Бързо! -- викаш на Трухала. -- Развей царското знаме! 

И си добавяш под нос: 

-- Няма да рискуват дипломатически усложнения... 

Сигурен ли си? Иди на 26. 

С общи усилия поправяте хиперстратора. След получаване на разрешение излитате, 
достигате астро-маяк „Бета-19“ и навлизате в хиперпространството. Тогава ви остава 
време да се информирате за детайлите на операцията. 

На Бурланда ще разтървете две воюващи страни. Аквалите и фарогите се бият 
заради някакъв полуостров, източник на неизчерпаема енергия поради активната 
вулканична дейност и силните океански приливи и отливи. 

-- Обикновено в такива случаи и едните, и другите стрелят по тебе... -- мърмори 
Даниел. -- Побесняват, като разберат, че искаш да ги накараш да преговарят. 

-- Какво е това? -- сепва се Тахатунга. 

Досега на екрана на хорографа сте наблюдавали пейзажи от планетата, както и 
екипировката и въоръжението на воюващите. Но сега отгам се усмихва ослепително 
красиво женско лице с корона на главата. 

-- Принцесата на Аквалия... -- чете Даниел обяснителните надписи в долния ляв 
ъгъл на екрана. -- Заклела се е да воюва до пълна победа. А това е царят на фарогия... 
-- на екрана вече е физиономията на едър, груб мъжага, и той с корона. 

-- Заклел се е да воюва до пълна победа? -- предполага Тахатунга. -- Надявам се, 
никой не възразява аз да преговарям с аквалите? -- и въздъхва: -- Толкова е красива! 

Даниел свива рамене: 

-- Дано не заповяда да ти отсекат главата... 

Хрумва ти гениална идея -- двете страни просто да си поделят Полуострова и да 
спрат войната. Споделяш я с двамата -- на 2. Или си премълчаваш, за да избегнеш 
насмешки -- на 16. 

По условие виновният лъже. Ако Фрухала е виновен, значи е казал истината, като се 
е самообвинил. Значи Фрухала не е виновен. Ако пък Трухала е виновен, тогава всички 
са дали лъжливи показания (защото Трухала е обвинил Фрухала или Мрухала, които се 
оказват невинни; Фрухала се самообвинява, което се оказва също лъжа; Мрухала 
обвинява себе си или Фрухала, което също излиза невярно). Значи остава да е виновен 
Мрухала. 

-- Чудесно! -- казва старейшината. --> Значи трябва да опандизим Мрухала. Само 
че кой е той? Я ги погледни и тримата! Ами те са съвсем еднакви. Как да ги различим? 

Правиш кисела физиономия: 

-- Нали имаше само три задачи? 

-- О... -- въздъхва старейшината. -- Цялото царуване на един владетел е една 
непрекъсната задача. Но аз ще те улесня. Ето четири карти -- две червени и две черни. 
Играят по двама. У когото е червената карта -- казва истината. У когото е черната -- 
лъже. Може и двамата да имат еднакви карти, а може и да са различни. 

Двама от тримата излизат напред. Старейшината казва: 

-- Това са Трухапа и Фрухала. 

Първият казва: 

-- Този до мен е Фрухала и има черна карта. 

Вторият продължава: 

-- Този до мен е Трухала и има червена карта. 

Кой кой е? 

Първият е Трухала, а вторият -- Фрухала -- иди на 72. 


Първият е Фрухала, а Трухала е вторият -- иди на 74. 

Принцесата нарежда да бъде доведен Тахатунга. Тръгвате и на раздяла я питаш: 

-- Но на какво разчиташ в тази война? 

-- Ето! -- тя гордо посочва неколцина бойци от свитата си. -- Те ще помогнат за 
справедливата кауза на аквалите! 

С един по-внимателен поглед установяваш по емблемите върху доспехите им, че 
това са пирати. 

-- Използват те -- осведомяваш Принцесата. Преди това незабелязано си включил 
миниатюрната камера в шлемофона си, която записва на микрокасета цялата сцена. 

-- Имам договор с тях! -- отговаря Принцесата. 

Ще се опиташ все пак да я убедиш, че на пирати не може да се разчита -- на 17. 
За теб разговорът е приключен -- на 133. 

Сигурен ли си? За да разбереш дали имаш основания -- иди на 149. 

-- Спри войната! -- отговаряш категорично. 

Огненият цар изумено се втренчва в тебе. 

-- Нещастнико! -- прогърмява. -- Нима смяташ, че щом си с корона на главата, 
имаш право да изоставяш приятелите си? Приготви се за смърт! 

-- Елфите ще ти обявят война! -- предупреждаваш го. -- Само косъм да падне от 
главата ми... 

-- Косъм няма да падне! -- уверява те той. -- Ще падне цялата ти глава. А пък ако 


елфите искат война -- ще я получат! 

И заповядва на стражите: 

-- Хвърлете го във вулкана! 

И понеже те хвърлят във вулкана, не можеш да разбереш вече нищо от онова, което 
по-нататък се е случило на размирната планета. Докато летиш надолу към огнената 
лава, в ужаса си успяваш да забележиш, че Трухала, Фрухала и Мрухала правят 
някакви магии, за да ти помогнат и да те спасят от смъртта. 

Уви! Оказва се, че и магиите не помагат на онзи, който изоставя приятелите си... 

Провери дали е така на 104! 

Правилно избра кирката и лопатата -- нали отивате да търсите заровеното злато на 
„Острова на съкровищата“, за което крещи и папагалът на Джон Силвър. 


Вече ти е ясно, че си във втория охранителен пояс, съставен от психо-холографски 
миражи и ако не им реагираш адекватно, най-вероятно ще последва залавяне, стрелба 
или друга подобна гадост. 

Затова не си изненадан, когато се озоваваш във втори миражен пейзаж, който 
повече прилича на екшън: намираш се в средновековна странноприемница. Бият се две 
групи мъже, едните от които са със сини наметала с кръстове на гърдите и гърбовете, а 
другите са явно някакви наемни убийци. Звънят шпаги, чупят се маси и столове. 
Самият ти си сред „сините“ заедно с още трима: едър мъжага, юмручните удари на 
който разпиляват като перушинки нападателите; вторият е елегантно конте, който с 
еднакво изящество върти шпагата и попива с дантелена кърпичка потта от челото си; 
третият е ранен в рамото, но се бие с рядко умение. Пред тебе има следните неща, 
избери само едно: 

1. Шпага -- иди на 10. 

2. Пистолети -- на 19. 

З. Диамант -- на 128. 

4. Лилия -- на 113. 

5. Въжена стълба --на 142. 

За да разбереш това ли е истината -- иди на 71. 

Разбира се, че паролата е Батман -- човекът-прилеп. Както е известно, прилепите се 
ориентират с помощта на ултразвукови вълни. 

Продължаваш напред, докато в мрака на гората блесне ослепителна светлина. Под 
прицела си на робот, обкичен със светлинни детектори. Естествено, иска от теб парола: 

1. Фотон -- иди на 36. 

2. Йон -- на 141. 

3. Протон -- на 105. 

Заедно с Даниел и Тахатунга се справяте с нахлулите на борда ви нападатели. 
Залавяте и един пленник. В това време пиратите от флагмана, почти разгромени от 
ожесточената ви съпротива, отстъпват и раздалечават звездолетите. 

Ремонтните роботи сигнализират, че управлението на огъня е възстановено. 
Хвърляте се към креслата и „Синя звезда“ започва да бълва лазерни снаряди във всички 
посоки. 

Нападателите бягат в безпорядък. Светлинките им върху екраните намаляват. 

Даниел се обръща към пленника: 

-- Говори! 

-- Говори си сам! -- нагло отговаря оня -- едър небръснат бандит с две златни 
обеци в лявата ноздра. 

Даниел мълчаливо го извежда в коридора, вкарва го в торпедния отсек и грубо го 
натиква в един от изстрелващите апарати. 

-- Ей, ама какво ще... -- лицето на пирата пребледнява. 


-- Далекобойността на торпедния апарат е... Стажант! -- крясва Даниел. 

-- Минимална -- триста хиляди, максимална -- седем милиона километра -- 
рапортуваш бойко. 

-- Не-- изпищява неочаквано тънко пиратът. -- Ще кажа... всичко! 

Разказът му изяснява следното: войната на Бурланда се подклажда от бандата на 
известния пират Джейгър Зур, който печели и от продаждата на оръжие на воюващите 
страни, и от отделената при боевете енергия. Тази енергия се акумулира в огромни 
батерии-енерготрони, които струват много скъпо по границите на усвоения Космос. 

-- Кахори, заключи го! -- нарежда Даниел и отива в кабината. 

Хрумва ти добра идея -- да вземеш един глайдер и да кацнеш заедно с пленника на 
Бурланда и признанията му пред двете воюващи страни несъмнено ще ги накарат да 
спрат боевете. Да видим дали после някой ще те нарече „заек“! Ако имаш достатъчно 
кураж за това -- иди на 88. 

Ако предпочиташ да споделиш идеята си с елосите и да я реализирате заедно -- 
34. 

За да разбереш дали паролата е вярна -- иди на 17. 

Даваш пълна тяга на двигателите, за да запазиш или при късмет даже да увеличиш 
разстоянието до преследвачите. Само че разликата между глайдера и скаерите е каквато 
е между пудел и немска овчарка. Нямате шансове. Само след минута наоколо ви 
проблясват трасетата на лазерни снаряди, които почти се „отъркват“ в борда ви. 
Трухала, Фрухала и Мрухала скимтят уплашено. 

-- Близо са! -- извиква в слушалките Гахатун-га, който от креслото на втория 
стрелец се опитва да засече върху екрана си силуетите на вражеските изтребители. 

-- Кахори, предлага Даниел, можем да кацнем рязко върху водата и да ги пуснем 
пред себе си. Тогава ще ги ударим с пълен залп! 

-- Ами! -- възразява Тахатунга. -- По-добре дай пълен напред! Все още можем да 
се отскубнем! 

Приемаш предложението на Даниел -- на 119. 

Съгласяваш се с Тахатунга -- на 3. 

Звездодрумът е разположен в затънтен пустинен резерват, на три часа път с 
раздрънкан екробус. 

В подножието на звездолета „Синя звезда“ сред разглобени ламарини и плетеница 
от кабели човъркат нещо двама души в омаслени работни комбинезони. 

-- А, ти ли си? -- измърморва единият през рамо, като ти хвърля бегъл поглед. -- 
Съобщиха ни вече. Аз съм Даниел. Тахатунга! -- кресва на другия, който цял се е 
заврял в дълбините на страничния хиперстратор и само краката му стърчат. -- Заекът 
дойде! 

Тахатунга се измъква от джунглата от платки и фотонопроводи. 

-- Здрасти, елос! -- приветливо се усмихва той и ти оценяваш репликата му на 
фона на „курсанта“ на Вирехайнен и „заека“ на Даниел. 

-- Кога излитаме? -- интересуваш се. 

-- Веднага щом оправим тоя боклук... -- Даниел ядосано ритва една олющена 
ламарина. 

По щастливо стечение на обстоятелствата си присъствал на урока по устройство на 
хиперстраторите второ поколение. Удобен случай да натъркаш носа на „старата пушка“ 


Даниел. 
Ще се похвалиш ли със знанията си? -- Иди на 87 


или 
Щеси замълчиш, за да не предизвикаш подигравки -- иди на 96 
или 


Ще предложиш да помогнеш -- иди на 38. 

Понечваш да атакуваш незабавно фарогския Полковник с хватка от борбата „зогор“ 
(„защита срещу огнени оръжия“), но Даниел ти прави незабележим знак. 
Овладяваш се и изчакваш. 


Иди на 29. 

-- Да я спасим! -- предлага Тахатунга. 

Даниел възразява: 

--Това означава да се > демаскираме. Също и да вземем > страна във 
вътрешнопланетен конфликт, което е грубо нарушение на правилата на Е.Л.О.! 

-- Какви правила? -- недоумяваш. Протягаш ръка и увеличаваш образа върху 
екрана. Сега всички познавате за кого става дума: 

-- Принцесата! -- възкликвате едновременно. 


Иди на 84. 

Насочваш бластера и откриваш масиран огън на дълги серии с цел да избиеш 
повече сътрудници от компютърния персонал и така да изкараш от строя пиратския 
ща. 


Иди на 169. 

Неколцина от пиратите са се добрали до два скаера. 

-- Изпуснахме ги! -- ядосва се Даниел. 

Тогава разбираш какво ти е посочил баронът. В небето се мярва тъмна сянка, която 
засенчва едното от двете слънца. Змей, Голям Змей лети там. 

-- Той е кацнал тук, на Грагатау... -- поглеждаш барона. 

Ролоролор кима: 

-- Ис това ни освободи от царството на магиите! 

Удар с крило, дълги огнени езици, излетели от Средната Глава -- и единият скаер 
се премята, обгърнат в пламъци. 

-- Поздрав! -- крещиш нагоре. -- Поздрав, Голям Боен Змей! 

И чуваш гръмовен отговор, явно говорят едновременно и Трите Глави: 

-- Беше удоволствие, рицарю! Сега ми върни меча, защото и други рицари ще има 
отново! 

Хвърляш нагоре ръждясалия... не, вече не е ръждясал... святкащия старинен меч. 
Невидима сила го притегля и той изчезва в синьо-зелените облаци, където потъва и 
Големият Боен Змей. 

-- В интерес на истината -- признава Даниел, -- ако този гущер не ни беше 
докарал, щяхме да закъснеем. 

-- Дали фарогите и аквалите ще прекратят войната? -- колебаеш се. 

-- Вече няма кой да ги подбужда. А и като видят касетите с преговорите, които 
пиратите са водили с всеки от тях, ще разбират, че само бандитите са имали полза от 
войната. 

-- Аз ще занеса касетата на Принцесата -- предлага Тахатунга. 

Споглеждате се с Даниел и какво да кажете, освен: 

-- Звездите с тей! 


КРАЙ 

-- На Нейно височество Принцесата на Аквалия! -- отговаряш нахакано. Ако 
могат, нека проверят... 

Оказва се, че могат да проверят. 

-- Може, може... -- отговори Джейгър с нескривано подозрение. -- Гук имаме един 
велможа от нейната свита, който дойде преди време като посланик за извънредни 
ситуации. Сега ще разберем дали казваш истината. 

И заповядва на охраната: 

-- Доведете аквалския посланик! 

Разполагаш с броени мигове! Какво решаваш? 

1. Стреляш масирано и по всичко живо -- иди на 169. 

2. Подозираш, че Джейгър Зур може и да блъфира, затова предпочиташ да 
изчакаш на 161. 

Откриваш бясна стрелба по двамата, които опитват да раздапечат корабите. 
-- Остави ги! -- крещи Даниел, но късно. Лазерните куршуми са покосили двамата 
пирати и звездолетите остават съединени. 


Късно разбираш защо е трябвало да ги оставиш. Пиратите се съвземат и подновяват 
атаката. Кипи ръкопашен бой. 

В разгара на схватката успяваш да зашеметиш един бандит и опираш дулото на 
бластера в слепоочието му. Другите тъпчат труповете на загиналите и приближават. 

Гласът на Даниел отеква в слушалките ти: 

-- Кахори, бягай! Вземи глайдер и бягай! 

Нямаш никакво намерение да бягаш. Но Тахатунга се вмъква в разговора: 

-- Кахори, това е заповед! 

В Школата твърдо са те научили, че заповед не се обсъжда. Но поне пленника ще си 
запазиш. Започваш да отстъпваш към хангара с глайдерите, като го влачиш с една ръка, 
ас другата плетеш защитна завеса с бумеранга. 


Иди на 88. 


Като внимаваш да не осакатиш човечето с копието, прилагаш един похват от 
началния курс в Школата. Вследствие на това копието се озовава в твои ръце, а 
зеленият ти противник гръмко стене в тревата, като разтрива натъртения си задник. 

-- Върни ми оръжието! -- настоява той. -- Зачислено ми е! 

Наглостта му е възмугителна и затова трябва да държиш строг език: 

-- Ами че аз съм в самоотбрана! Мога даже да те убия! 

-- Не можеш! -- убедено заявява зеленият. -- Я се огледай! 

Оглеждаш се. Да, не можеш да го убиеш. Пазят го десетина съплеменници, 
насочили към тебе лъкове с опънати тетиви. 

-- Пошегувах се... -- стараеш се гласът ти да звучи убедително. 

Онзи си взема копието: 

-- Така си и мислех. Е, ще бъдеш ли наш цар? 

Какво ще отговориш? 

„Не, аз съм републиканец“ -- иди на 189. 

„Щом се налага, може“ -- на 196. 

- Предпочитам самостоятелна операция, екселенц! -- заявяваш категорично. 


Правилно. За какво ти беше цялата тая школа, ако ще трябва да бъдеш новобранец 
при някакви си „стари пушки“? 

Командорът вдига учудено вежди, но само взема единия от двата плика на бюрото 
пред себе си и ти го връчва: 

-- Тук са указанията за самостоятелни действия. Звездите с теб, Кахори! 

-- Звездите с вас, екселенц! -- отвръщаш, отдаваш чест и излизаш. 

Указанията в плика са кратки и ясни: „Звездодрум „Кейп Кенесецк“. В звездолет 
„Бяла звезда“ -- нови указания!“ 

Звездодрумът се оказва в някакъв затънтен пустинен резерват, докъдето стигаш 
след три часа люшкане в екробуса. Персоналът те очаква и те насочва към готовия за 
излитане кораб. В навигаторската кабина те очаква друг запечатан плик, чиито 
инструкции са: „Курс -- Бурланда в звездна система Бурджина-Пасо. Да се проведе 
умиротворителна операция с цел прекратяване на въоръжен конфликт, възникнал от 
стремеж за енергийно надмощие...“ Следва подробно описание. 

След > достигането на орбитата на  астро-маяк  „Бета-19“ влизаш в 
хиперпространството. 


Иди на 156. 


Сигурен ли си? Ако не си сигурен -- иди на 79. Ако си сигурен -- пак иди там. 

Решаваш да се върнеш при звездолета и да потърсиш помощ. Успяваш в 
намерението си, освобождаваш „Синя звезда“ от маскировката и излиташ. Скоро кацаш 
на най-близката планета, контролирана от Звездната република и правиш обширен 
доклад за всичко, което се е случило. След кратки политически консултации към 
Бурланда бива насочен десантният батальон от елитни звездни командоси „Кометните 
вълци“. 

Само че ти не си в неговия състав. Предлагат ти да работиш като екскурзовод в 
туристически астероиден резерват или да бъдеш диспечер на товарна линия за рудни 
транспортьори. Какво ще избереш, си е твой проблем. 

Ами... всичко хубаво! Успехи в спокойния, мирен и тихичък живот! 

Заемаш позиция срещу командосите, които са наскачали от глайдерите и тичат 
насам. Те залягат под мрежата от лазерни куршуми, с които ги обсипваш. Но се оказва, 
че си надценил силите си, защото са извънредно опитни бойци и отговаряйки със 
стрелба, приближават насам. Тахатунга вижда затрудненото ти положение. С едно 
претъркулване се озовава при тебе и, както винаги спокойно, командва: 

-- Кахори, иди срещу пиратите! 

Когато понечваш да изпълниш заповедта, силен удар предизвиква пареща болка в 
рамото ти. Бронята те спасява, но само отчасти. Ранен си. 

Даниел забелязва това и гласът му отеква в слушалките: 

-- Кахори, изчезвай в гората! Бягай, ти казвам! 

Понечваш да възразиш, но чуваш и Тахатунга: 

-- Това е заповед! 


Щом е заповед -- трябва да се изпълнява. Прибягваш под свирещите лазерни 
трасета и се добираш до гората. Там сваляш от колана си и притискаш към раната 
медицински регенератор. Скоро от раната ще има само белег. 

Сам си. 


Иди на 218. 

В момента, в който ще стреляш по Полковника, Даниел изкрещява: 

-- Кахори, не! 

-- Но той ще привлече вниманието им! -- възразяваш, като все още държиш фарога 
в прицела си. 

-- Дошли сме да ги умиротворяваме, а не да ги убиваме! -- ядосано вика Даниел. 
-- Може да стреляме само в краен случай! 

-- А сега? 

-- Сега не е краен! 


Иди на 35. 

Стреляш по командосите с надеждата да освободиш Даниел и Тахатунга. Постигаш 
само това, че самият ти си засипан с ураган от лазерни куршуми. Тежко избумтява 
базука и една плазмена граната като огнено торнадо възпламенява гората недалеч от 
тебе. Силен удар и пареща болка в рамото те карат да разбереш, че си ранен. 

-- Бягай, Кахори! -- чуваш в шлемофона си дружният вик на елосите. -- Звездите с 
нас!!! 

Болката в обездвиженото рамо е сериозен аргумент, а и друг разумен изход не ти 
остава. 

Скриваш се в гората. 

С помощта на медицинския регенератор, който сваляш от колана си, 
дезинфекцираш и изолираш раната. Скоро от нея остава само белег. 

Ослушваш се. Шумът от битката е затихнал. 

Сам си. 

„Звездите с нас“ -- прошепваш си за кураж. 

И отиваш на 218. 

-- Мисля, че ще е по-добре да изуча практиката в екип, екселенц -- казваш на 
командора. 

Виренхайнен кима одобрително: 

-- Решението ти е умно, Кахори. Заповядай! -- подава ти запечатан плик. -- 


Звездите с теб! 

-- Звездите с вас, екселенц! -- отговаряш на поздрава. 

На излизане от Школата разпечатваш плика. Указанията са кратки и ясни: „Да се 
отиде на звездодрум „Кейп Кенесецк“ и следва присъединяване към Екипа за 


ве се 


ликвидиране на опасности --- звездолет „Синя звезда“. 
Иди на 50. 

Проверяваш > батериите-пълнители на бластера, слагаш  превключвателя на 
„автоматична -- пълна мощност“. Готов си за битката. 


Иди на 61. 

Внезапното е, че в другия край на коридора се появява масивен брониран робот, 
който ще издържи не само на твоя бластер, но и на плазмен гранатомет. Този стоманен 
убиец започва със заплашително бръмчене да насочва към те картечния си бластер. 
Мисли бързо! Какво измисли? 

1. Изпреварваш го и стреляш по видеосензорите му, за да го ослепиш -- на 169, 

или 

2. Изтегляш се светкавично и търсиш пътя за командната зала -- на 184. 

-- Предлагаме ти да поддържаме войната, от която имате полза -- казваш. 

-- А взамяна? -- пита подозрително Джейгър. 

-- В замяна може да си поделим планетата -- отговаряш. И понеже се досещаш, че 
всъщност пиратите май ще предпочетат да не делят с никого планетата, а да я заграбят 
цялата за себе си, бързаш да допълниш: -- Ще бъдем доволни на онези области от нея, 
които на вас ще ви трябват! 

Джейгър се замисля, като от време на време ти хвърля подозрителни погледи. 

В този момент в залата влиза един пират, който надава полугласен удивен вик. 

-- Какво има? -- мръщи се Джейгър Зур. 

--Това е елос! -- крещи пиратът. -- Той е от Звездната република! Те пристигнаха 
на планетата със задача да прекратят войната! 

Чак сега го разпознаваш -- това е пленникът, който избяга от вас при кацането на 
планетата. 

-- Дръжте го!!! -- изревава Джейгър. 

Бързо! Дали: 

1. Стреляш -- на 165, или 

2. Бягаш--над92. 

Вървиш към Грагатау. В мрака се разнася покашлюкване. Подозираш, че сянката не 
се е отказала от опитите си да те остави завинаги тук. Подозрението ти се оказва вярно. 

Мрачната фигура отново е пред теб. 

-- Знаеш, аз съм слуга на подземните сили -- обяснява ти тя, сякаш се извинява. -- 
Хората им дават най-различни наименования и образи. Последният ми въпрос е: а 
какъв всъщност е Луцифер? Като главен носител на злото в определена митология 
може да се каже, че той ми е нещо като шеф. Редно е да проверя дали знаеш нещо за 
началника ми. Е? 

Отговаряш, че Луцифер е: 

1. Дявол -- иди на 182. 

2. Демон -- на 82. 

3. Ангел -- на 170. 

4. Архангел -- на 187. 

5. Сатана --на 154. 

И така -- според теб най-ефикасният начин да се спре войната е да тръгнеш в поход 
срещу аквалите и отначало да ги принудиш да се откажат от по-нататъшни бойни 
действия. А после ще дойде ред и на фарогите... 


Иди на 13. 

Влизаш бавно и внимателно в командната зала. Известно време никой не ти обръща 
внимание. Преценяваш обстановката и разбираш, че тя ти предоставя два варианта за 
действие: 

1. Откриваш моментално убийствен огън -- това правиш на 97. 

2. Представяш се за пратеник, дошъл с важно съобщение -- на 159. 

Не това е истината. Ако ще продължиш да я търсиш -- върни се на 76. 
Ако не искаш повече да си губиш времето с елфите -- иди на 81. 

Уви, не това е верният отговор. Можеш да се завърнеш на 39 и да разбереш 
истината. 
Ако пък бързаш -- иди на 81. 

Това ли са отговорили „старите гвардейци“ от Наполеоновата армия? 
Иди на 118, за да узнаеш. 

Ако първият елф има червена карта (т.е. казва истината), значи вторият лъже 
(според твърдението на първия той има черна карта). Но вторият казва именно, че 
първият казва истината. Това противоречие се получи от допускането, че първият има 
червена карта и казва истината. 

Ако пък допуснем, че първият има черна карта и лъже, то и вторият трябва да има 
черна карта и да лъже (понеже вторият твърди, че първият има червена карта, което по 
допуснато условие е лъжа). Така се оказва, че първият е Фрухала с черна карта, а 
вторият -- Грухала с черна карта. 

Всички елфи падат на колене и надават вик: 

-- Да живее царят! 

Сядаш на трона и веднага пристъпваш към управлението на царството: 

-- Кажи им, почтени старейшина, коя е най-неотложната задача пред царството? -- 
и без да му дадеш възможност да отговори, продължаваш: -- Не е ли това войната 
между аквалите и фарогите, която разтърсва цялата планета? 

-- Уви, Ваше величество -- съкрушено се съгласява старейшината. -- Но за това не 
може и да се мисли. Те са толкова озлобени... 

-- Напротив, точно за това мисля! Какво ще ме посъветваш? Да вдигна армията 
срещу фарогите и да ги принудя да спрат войната, като ги заплаша, че ще се съюзя с 
аквалите? Или да тръгна в поход срещу аквалите? Или да преговаряме? 


-- Нашата армия е слаба -- предупреждава те старейшината. -- Не мога да Ви дам 
съвет, господарю! Сам трябва да решите. 

Какво решаваш? Тръгваш в поход срещу фарогите -- иди на 13. Или срещу 
аквалите --на 69. А може и да преговаряш -- на 129. 

-- Предлагаме ти нашите високотехнологични и суперусъвършенствани магии! -- 
казваш на Джейгър. 

Той явно не вярва, че предложението ти е безкористно. Ти и не се опитваш да го 
убедиш, че му правиш подарък. Важното е сега да печелиш време. 

-- Срещу скапаните си магии какво ще искате от мене? -- интересува се пиратският 
главатар. 

-- Полуострова -- отвръщаш лаконично. 

Джейгър се опулва, а гласът му чак пресилва от изненада: 

-- Ти си много нахален, бе!!! За какво са ми вашите тъпи магии, когато скоро ще 
имам цялата планета?! Хванете го!!! -- изкрещява на пиратските мугри наоколо. 

Ами сега? Какво? -- Или: 

1. Стреляш -- на 169, 

или 

2. Бягаш--на 92. 

Трухала казва истината и обвинява един от другите двама. Ако старейшината е 
знаел, че и Мрухала казва истината, веднага е щял да хване крадеца. Но той го е 
заловил чак когато разбрал кого обвинява Мрухала, а това му е било необходимо само 
ако предварително е знаел, че Мрухала лъже. Ако Мрухала е обвинил Трухала, 
старейшината нямаше да залови крадеца, защото и без това знаеше, че Трухала е 
невинен. Но Мрухала е обвинил Фрухала. А тъй като старейшината вече е знаел, че 
Мрухала лъже, значи Фрухала е невинен. Остава да е виновен Мрухала. 

-- Добре се справи -- казва старейшината. -- Но тримата са обвинени в още едно 
престъпление: че един от тях е искал да ни стане цар. Това е строго забранено от 
нашите закони -- цар може да бъде само чужденец. Преди време аз установих 
виновния, но вече забравих кой е той. А тримата искат адвокат и не желаят да повторят 
показанията си. 

-- Може ли тогава да разпитам вас, достопочтени старейшина? -- предлагаш и без 
да чакаш отговор, започваш: -- Колко заговорници бяха установени? 

-- Само един. 

-- И какви показания даваха? 

-- Ами... -- усуква го старейшината, -- нещо говореха, нещо твърдяха... 

-- Какво точно? -- настояваш. -- Например Трухала? 

-- Трухала обвиняваше Фрухала или Мрухала, не помня кого точно. 

-- А какво твърдеше Фрухала? 

-- Фрухала се призна за виновен. 

-- Ами тогава...? -- подскачаш от изненада. 

-- Самопризнанието не е доказателство -- отрязва те старейшината. -- Може да е 
прикривал истинския заговорник... 

-- А за Мрухала спомняш ли си нещо? -- въздъхваш с примирение. 


-- Мрухала или се призна за виновен, или обвини Фрухала... не си спомням точно... 

На това му се вика изчерпателна информация. 

-- Добре... -- почесваш се по главата. -- Поне ми кажи двамата невинни знаеха ли 
кой е виновен? 

--О, да! -- отвръща с готовност старейшината. 

-- И тримата знаеха кой е виновен. 

Тогава те осенява вдъхновението и ти ликуващо установяваш: 

-- Значи някой е дал лъжливи показания... а е възможно и някой да е казал 
истината! 

Старейшината ти се хили в лицето: 

-- Точно, о, многомъдрий! Някои лъжеха, а други говореха истината. 


-- Момент! -- спираш ентусиазма му. -- Не си ли спомняш кой лъжеше, а кой беше 
правдив? 
--Хм...-- старейшината поглажда брадата си. 


-- Със сигурност помня, че виновният лъжеше. А за невинните си спомням, че или 
единият каза истината, или и двамата. Това е всичко. Чакаме присъдата ти! 

Каква е тя: 

Трухала е виновен -- иди на 71. 

Фрухала е виновен -- на 45. 

Мрухала е виновен -- на 39. 


77 


За да разбереш дали си познал -- иди на 22. 

Приемаш поканата за дуела. 

Излизаш напред с меча на елфите. Джейгър застава срещу тебе с бластера си. 
Стреля. Мечът се развихря като мълния в ръцете ти и отразява като непробиваем щит 
лазерните куршуми. 

Джейгър уплашено започва да отстъпва. В този момент двама пирати те издебват и 
се нахвърлят върху теб откъм гърба ти. Джейгър се окопитва и тръгва насреща ти. С 
кого първо ще се справиш: 

1. С нападателите откъм тила -- на 178. 

2. С Джейгър -- на 171. 

Неуспешна първа стъпка като кандидат-цар. Решението ти може да отсече главата 
на един невинен. 

-- Можеш да опиташ пак -- предлага старейшината. 

Ако това е решението ти -- иди на 18 и мисли отново. 

Но всичко това отнема много време. А Даниел и Тахатунга трябва бързо да бъдат 
освободени. Ако ще търсиш друг вариант на действие -- иди на 81. 

Не, напротив. Във „Фауст“ на Гьоте Мефистофел се оплаква, че все иска да върши 
Зло, а се получава Добро. За съжаление в твоя случай нищо добро не те очаква. 

Сянката вдига ръце в характерен жест за магия. Опитваш се да разрушиш магията 
със змейс- кия меч, но нещо не се получава. Усещаш как постепенно тялото ти се 
вцепенява, обхващано от вълните на магията. 

Ще продължиш различни движения с меча -- иди на 163. 

Ще стреляш с бластера -- на 31. 


81 


А бе, щом никой не иска да им бъде цар, трябва да има основание. Пък ако се случи 
елосите да разберат, че си бил макар и само кандидат-цар... в случай, че се измъкнеш 
живо, де... ще имат материал за подигравки цял живот. 

-- Не, мерси! -- отговаряш. -- Не съм достоен за такава чест. 

Погледът на старейшината, който досега е бил изпълнен с плаха надежда, угасва. 

-- Сбогом, чужденецо! -- въздъхва той. -- Нашите воини ще те изпроводят до 
границата ни. 

Познатият тантурко те изпраща умърлушено до поляната, откъдето те доведе. 
Оттам с астрокомпаса лесно се ориентираш, че до мястото на кацане на „Синя звезда“ 
има само два часа път. 


Иди на 60. 


82 
За да разбереш познал ли си -- иди на 182. 

Дали е така? За да разбереш -- иди на 22. 

--Трябва да й помогнем! -- викаш. Даниел поглежда Тахатунга: 

-- Зайо се вълнува. 

-- Но е прав! -- подкрепя те Тахатунга. 

--Тогава напред! -- казва Даниел. И след като спуска забралото на шлема, крещи в 
слушалките ви: -- Звездите с нас! 

--Звездите с нас!!! -- отвръщате дружно. 

Пикирате стръмно, увисвате глайдера над мястото на битката и скачате. 
Траекториите на лъчевите бумеранги се кръстосват с трасетата на бластерите. 
Нападателите са напълно разгромени, неколцина остават да лежат, другите побягват. 


Само един се забавя с отстъплението си и се налага да бъде пленен, преди да застреля 
някого от вас с тежкия си автоматичен бластер. 

Жената-боец се оказва и невероятно красива. 

- Благодаря ви, герои! -- свежда грациозно глава. -- Аз съм лейди Мореана, 
Принцеса на Островите, над Които Слънцата Не Залязват! Вие ме спасихте от 
проклетите фароги! 

-- Значи сте Принцеса на аквалите? -- угочнява Даниел. -- Защо водите тази 
опустошителна война? 

-- Тези огнегълтачи са виновни -- тя посочва заловения пленник. 

Той веднага реагира: 

-- Съжалявам, Ваше височество, но вашите водни плъхове започнаха първи! Аз, 
полковник Фарабанера, се кълна в това! 

-- Някой трябва да придружи принцесата до нейна територия -- размишлява на 
глас Даниел. 

Веднага си предлагаш услугите -- иди на 27. 

Предпочиташ да останеш с Екипа -- на 12. 

С мощен скок се прехвърляш на борда на вражеския кораб с намерение да нападнеш 
в гръб пиратите, нахлули в „Синя звезда“. Обаче намерението ти е трудно за 
изпълнение, защото се оказва, че там има цяла тълпа противници и ти си лице в лице с 
тях. Стреляй и решавай в движение: 

Продължаваш напред и косиш с бластера си враговете. Надяваш се да удържиш до 
идването на Даниел и Тахатунга и заедно да превземете пиратския звездолет -- 
това може би ще стане на 89, 


или 
Нападаш в тил пиратите на борда на „Синя звезда“ и помагаш на Даниел и 
Тахатунга да ги изхвърлите -- без амбиция да пренасяте боя върху борда на 


противника -- 47. 

Излитате с разузнавателен глайдер в качеството си на парламентьори. След кратко 
време полет детекторите надават тревожни сигнали. Увеличавате образа от екрана, 
следящ обстановката долу. 

Картината личи добре. В подножието на самотно извисяващи се скали гори 
подпален глайдер, недалеч са кацнали още три. Самотен боец, явно пилотът на 
горящата машина, стреля с бластера си по група тичащи към него командоси. 

Тахатунга детайлизира изображението. Става ясно, че самотният боец е жена. 
Вятърът развява блестящо наметало, двете слънца хвърлят металносини отблясъци от 
доспехите Й. 

Явно наближава моментът, когато нападателите й ще я заловят или убият. 


Иди на 84. 


87 


--О0!-- учудваш се пренебрежително. -- Хиперстратора? Та това е елементарно... 

В погледа на Даниел се мярка злорада искра. Гахагунга те гледа съчувствено. 

Когато провираш глава сред плетеницата от фотонопроводи, разбираш защо -- 
моделът е съвършено непознат за тебе; вероятно е трето поколение. 

-- Май не си бил на този урок? -- подиграва се Даниел. 

Принуден си да признаеш: да, изглежда си бил в болнични... тежка форма на хрема. 

-- Да се разберем! -- предлага строго Даниел. -- Ако и занапред ще се фукаш, по- 
добре иди в самостоятелна операция! Или си прочети отново учебниците... Или сваляй 
мацки по дискотеките.... Въобще твой проблем! А тук -- тук ще слушкаш. Избирай! 

Май е по-добре да бъдеш самостоятелен, вместо да чиракуваш като последния 
глупак. Ако категорично си на това мнение, вземи първия обратен пътнически 
екробус и се яви отново при командор Вирехайнен -- на 58. 

Ако обаче предпочетеш да си замълчиш, защото укорът на Даниел може и да е 
справедлив -- иди на 38. 

Промъкваш се заедно с пленника в хангара с глайдерите. В момента, когато 
понечваш да отвориш изходния шлюз, пиратът те издебва и ти се нахвърля в гръд. Удря 


те, поваля те на пода и се опитва да докопа бластера ти, който при падането е 
изхвръкнал от кобура. Само това, че ръцете му са в белезници, попречва да стори 
всичко с необходимата бързина. Успяваш да ритнеш оръжието далеч от него, сетне в 
кратката ръкопашна схватка го обезвреждаш отново. 

Ясно е, че идеята сам да кацнеш на планетата с пирата, е трудно осъществима -- 
пилотирането на глайдера иска съсредоточаване и спокойствие, което с пленник на 
борда се оказва невъзможно още отсега. 


Иди на 34. 

Хвърляш се напред. Надяваш се със смелост да натриеш носовете на Даниел и 
Тахатунга. „Заек“, а? 

Но насреща ти се е устремила цяла лавина от нападатели. Стреляш в тях и хвърляш 
бумеранга си. Но не успяваш да видиш ефекта от действията си. Един тежък 
автоматичен бластер те разстрелва от упор и доспехите ти не издържат на 
бронебойните плазмени куршуми, които прогарят тялото ти на десетина места. 

Има поне едно хубаво нещо -- ще бъдеш повишен в звание. И едно лошо -- това 
ще стане посмъртно. 

Меко казано, не си прав. Иди на 79. 

Да, най-употребяваното пиратско знаме е било червеното с изображение на пясъчен 
часовник -- знак, че удря час за проливане на кръв. Най-известното от филмите знаме 
-- черното с череп и кости или тъй нареченият „Весел Роджър“, се появява едва през 
ХУШ век. 

Влизаш в пиратския щад. Къде отиваш най-напред? 

1. В караулното помещение -- на 197, 

2. В Командната зала -- на 184, 

3. В компютърната зала -- на 174. 

Хукваш да бягаш. Подире ти свирят куршумите на преследвачите. 
Бягаш към: 

1. Компютърната зала -- тя ена 160. 

2. Кнергийната зала -- на 194. 

3. Генераторното хале -- на 158. 

Съгласен си с Тахатунга, че първо трябва да отидете при аквалите. 
Засега отиди на 86. 


94 


Хм. Да... или пък не? Иди на 112, за да разбереш! 


95 


Мяташ бумеранга и се хвърляш в атака. Неочаквали това, някои пирати отстъпват, 
други стрелят по теб, но им е трудно да те улучат сред суматохата, виковете, стоновете 
на ранените и святкащите във всички посоки лазерни трасета. 

Но не можеш да си пробиеш път към изхода. Тук си като в капан. Утешава те само 
това, че с пораженията по компютърните апаратури си отнел задълго възможността на 
пиратите да печелят от войната. А след това... елосите да довършат операцията... 

Те точно това и правят! Тежко проехтява гръм на плазмена базука и огнена вълна 
лъхва откъм коридора. Неистови крясъци долитат оттам. Падат убити и ранени. Чуваш 
гласа на Тахатунга: 

-- Дръж се, Кахори! 

И вика на Даниел: 

-- Стреляй! Звездите с нас! 

Хубаво е да се каже, но батериите на бластера ти са окончателно изтощени. Въртиш 
с две ръце старинния меч и събаряш един след друг пиратите, които те връхлитат. 
Битката все още не е решена. И точно в този миг чуваш един познат боен вик: 

-- Лоролорол!!! 

-- Бароне... -- прошепваш с пресъхнали устни. 

Лавина от бойци в старовремски доспехи, въоръжени с мечове и секири, нахлува в 
залата. Нажежени арбалетни стрели свистят и пробиват броните на пиратите. 

Попадаш в прегръдките на барон Ролоролор. 

-- Но магията...?-- крещиш неразбиращо. -- Как развалихте магията? 

Баронът посочва с меча си навън: 

-- Погледни! 


Поглеждаш на 237. 

Замълчаваш си, за да не предизвикаш насмешка. Това кара Даниел да ти подвикне: 

-- Кахори! Помогни де, на какво ви учат в Школата? 

Напомняш му, че си само стажант и си изпратен да се научиш на нещо, а не да 
им бъдеш чирак за поправка на скапаната каруца -- иди на 199 

или пък 

Щом си стажант, налага се да бъдеш послушен и да помогнеш за ремонта -- 


иди на 38. 

Засега не ти обръщат внимание. Затова можеш спокойно да извади и бластера, да го 
превключиш на суперавтоматична стрелба и... 


И да отидеш на 1609. 

Да предположим, че крадецът е Трухала. Значи той лъже -- защото виновният 
непременно лъже. Следователно твърдението му, че Фрухала е невинен, е лъжа -- 
излиза, че Фрухала също е виновен. Но според условията крадецът е само един. 
Допускането, че Трухала е крадецът, доведе до това противоречие -- следователно 
Трухала е невинен. 

Ако Фрухала е крадец, значи той лъже, че Мрухала е невинен -- защото крадецът 
винаги лъже. 

Следователно Мрухала също е крадец. Така крадците стават двама -- Фрухала и 
Мрухала. Но това противоречи на условията на задачата, където изрично е казано, че 
крадецът е само един. Противоречието се яви от допускането, че крадец е Фрухала -- 
следователно Фрухала е невинен. 

Ако пък Мрухала е крадецът, тогава излиза, че Фрухала също е крадец, защото е 
излъгал, -- а може да лъже само крадец. Така крадците отново станаха двама, което 
противоречие на условието на задачата се яви от допускането, че Мрухала е крадец. 
Следователно и Мрухала е невинен. 

Така стигаме до извода, че и тримата са невинни. 

-- Добре се справи -- казва старейшината. -- Ето втората загадка: Трухала, 
Фрухала и Мрухала са обвинени в кражбата на вълшебен меч. Но само един от тях е 
виновен. Следствието водех аз. За съжаление записаните им показания бяха повредени 
от водата и не може да бъдат прочетени, а тримата протестират за липсата на адвокати 
и отказват да ги повторят. 

Тогава не знаех дали Фрухала казва истината, но знаех дали Мрухала я казва. Но все 
още не можех да установя виновния. Чак когато разбрах кого обвинява Мрухала, 
открих крадеца. Но сега не мога да си спомня дали Мрухала лъжеше или говореше 
истината, нито пък кого точно обвиняваше. И още нещо, което помня: всеки от тримата 
обвиняваше един от другите двама, но само Трухала казваше истината. Това е цялата 
информация, с която разполагам сега. Надеждата ми е ти да установиш кой е виновен? 

и тъка -- какво решаваш? 

Виновен е Трухала -- иди на 83. 

Виновен е Фрухала -- иди на 77. 

Виновен е Мрухала -- иди на 76. 

Никои не е виновен -- на 22. 

Продължаваш стрелбата. Пиратите обаче се прегрупират и разбираш, че ще те 
атакуват по метода на „живата вълна“ -- без да броят убитите и ранените. 

Изчакваш ги, за да избереш повече от тях -- на 198. 

Изпреварваш ги и сам тръгваш в атака -- 95. 

По това, че миражите изчезват, разбираш, че си преминал още един охранителен 
пояс. 


Затова пък вместо тях при тебе се изправя мрач- на фигура в наметало. Независимо 
дали е мираж или съществува наяве, явно е пречка, която трябва да се преодолее. 

-- Рицарю, пътят нататък е преграден от въпроси! -- с глух глас те предупреждава 
тази сянка. -- Готов ли си да отговаряш? Или ще търсиш друг път? Ако си готов за 
изпитанието, отговори: кое е символът на Злото: светлината или тъмнината? 

Отговаряш: 

Светлината -- и отиваш на 164. 

Тъмнината -- на 177. 

-- Заведи ни до големия кораб, с който пристигнахме --- предлагаш на Змея. 
Средната Глава се опулва: 

-- При вашия Огромен Железен Змей?! Никога!!! 

-- Не обичам Огромните Железни Змейове! -- мръщи се Лявата Глава. 

А Дясната откровено изревава: 

-- Мразя Огромните Железни Змейове!!! 

След което и Трите Глави предлагат: 

-- Поискай нещо друго! 

Другото е само едно и ти го казваш: 

-- Закарай ни до Грагатау! 


Иди на 136. 

Предметите, измежду които избираш, са: 
1. Абордажна кука -- иди на 149. 

2. Абордажна сабя -- на 114. 

3. Превръзка за око -- на 106. 

4. Киркаи лопата -- на 44. 

5. Бутилка ром -- на 137. 

6. Череп и кости -- на 41. 

Засега не знаеш дали отговори вярно. За да разбереш -- иди на 128. 


104 


Неверен отговор. Картината се разпада и един лазерен залп блясва и трясва насреща 
ТИ. Предвиждал си го и успяваш миг по-рано да се хвърлиш по очи, но все пак един 
лазерен куршум те ранява. 

Ако ще опиташ пак да преминеш тази преграда -- върни се на 107. 

Ако ще я заобиколиш в търсене на друг път -- на 60. 

За да разбереш дали паролата е вярна -- иди на 141. 


106 
За да разбереш дали избра вярно -- иди на 149. 

Разбира се. Язон и дружината му търсят в Колхида Златното руно, сиреч златната 
кожа на овена. 

Продължаваш напред. Озоваваш се сред суха, спечена равнина с вятърни мелници 
на хоризонта. Един длъгнест рицар с леген на главата и някакъв шишко, яхнал магаре, 
гледат натам. Рицарят казва на шишкото: 

-- Санчо, най-ценното благо на този свят е... 

Не виждаш автоматичните бластери, които те дебнат, но знаеш, че те не са далеч, 
зад картината на психомиража. С коя дума ще продължиш изречението: 

1.Свободата -- иди на 121. 

2. Любовта -- на 104. 

3. Победата -- на 123. 

4. Добрината -- на 43. 

Дали си улучил необходимата защита -- разбери на 146. 

Не улучи май точния отговор. Един от слезлите от кораба хвърля копие и те ранява 
тежко в рамото. Какво правиш? 


Опитваш друг отговор -- върни се на 128. 
Ако смяташ да се изтеглиш на спокойствие да лекуваш раната си -- иди на 60. 

В момента, в който правиш избора си, един мускет трясва насреща ти и те ранява 


тежко. Ще опиташ ли отново? Тогава иди пак на 44. 
Ако ще отстъпиш в търсене на друг път към пиратския щаб -- иди на 60. 

Топлинният филтър те спасява по простата причина, че инфрачервените лъчи са 
другото название на топлината. Минаваш безпрепятствено покрай робота и 
продължаваш навътре в охранителната зона. 

Но веднъж зафиксиран, не можеш да преминаваш току-така през следващите 
стражеви полоси. Насреща ти се появява втори робот -- нисък, приплеснат към земята, 
подобен на огромна костенурка. Индикаторите на шлема ти показват, че си в обсега на 
ултразвуково поле. По нагръдните скали на робота се изписва покана да кажеш парола, 
като избереш от три имена: 


1. Супермен -- иди на 117. 


2. Индиана Джоунс -- иди на 48. 
3. Батман --иди на 46. 

Не е това. Ако искаш да опиташ пак -- поклони се и се върни на 121. 
Ако не -- иди на 60. 

Щом това е изборът ти -- иди на 110. 

Дали попадна на необходимото -- иди на 149. 

Влизаш в рязък завой и се озоваваш с глайдера от другата страна на кораба. 
Скаерите обаче са отгатнали маневрата ти. Част от тях заобикалят гигантския кораб 
откъм носа, други минават зад кърмата и се озовавате в клещи. 


Иди на 135. 

Движите се явно. Отказали сте се от глайдера, защото докато се разбере кой е 
противник и кой е приятел, може да отнесете няколко солидни лазерни порции. На тази 
планета прекалено бързо стрелят и малко питат... 

Скоро два глайдера излитат в бръснещ полет иззад хълмовете и се устремяват към 
вас с явно намерение за атака. 

Решаваш да се скриете -- иди на 138. 

Заповядваш на Трухала да развее царското знаме на елфите и оставате 
неподвижни -- на 26. 

Не улучваш паролата. Светкавицата, която излита от бластера на робота и тежкия 
удар в рамото, съпроводен от изгаряща болка, ти показват, че си ранен. 

С помощта на медицинския „паяк“ -- регенератор, който бързо залепваш към 
раната, ще излекуваш раната. Но какво ще сториш по-нататък? 

1. Ще опиташ с друга парола -- върни се на ПП. 

2. Ще потърсиш „Синя звезда“ и друг начин на действие -- 60. 

Това не е верният отговор. Един снаряд от английско оръдие избухва недалеч и те 
зашеметява. 

Когато се опомняш, решаваш: 

1. Да опиташ пак -- върни се тогава на бойното поле при Ватерло на 150. 

2.Да заобиколиш полесражението и да търсиш друг път към Грагатау -- на 60. 

Предпочиташ да изстискаш докрай мощността на двигателите и да пробваш 
отскубване от скаерите-преследвачи. Разбира се, напразно. Няколко лазерни трасета 
избридат прозрачна завеса около глайдера. Едно от тях докосва левия двигател, който 
запушва. 

-- Левия... -- размишлява в слушалките Даниел. -- Не можем да се измъкнем. Охо! 
Бум! Улучиха и десния двигател! Да катапултираме! 

-- Кахори, катапулт! -- чуваш и гласа на Тахатунга. 


Иди на 14. 

След като вземате всички възможни мерки за маскировка, се промъквате към 
позициите на фарогите. 

Успявате да измамите часовоите и  наблюдателните камери, както и 
разузнавателните сонди, нагъчкани на гъсто като свещи върху празнична торта. 


За съжаление бивате открити от малките обучени лапугерчета-следотърсачи, които 
висят в клетки до всеки наблюдателен пост на фарогската пехота. Страшната врява, 
която вдигат тези иначе симпатични, но в момента отвратителни гризачета, 
предизвиква ураганен огън от всички видове оръжия срещу вас. Едва успявате да се 
измъкнете живи от огнения ад, който превръща почвата наоколо в клокочеща лава. 

Стигаш до извода, че най-добре е да насочите силите си към атака срещу пиратския 
щаб; в края на краищата там са главните подбудители на войната. 


Иди на 147. 

Да, според Дон Кихот най-ценното благо на този свят е свободата. 

Изкачваш се все по-нагоре към Грагатау. Вече си на второ ниво в трети охранителен 
пояс. 

Пред тебе е китайска пагода, а насреща ти -- майстор на кунг-фу. Той се покланя. 
Трескаво съобразяваш кое беше основното правило на кунг-фу: 

1. Никога не нападай пръв! -- иди на 112. 


 -- 


А, 


2. Уважаваи противника! -- 134. 
3. Избегнатата схватка е по-добра от спечелената -- на 150. 
4. Ако не можеш да победиш -- отстъпи! -- 94. 

Стреляш по скаера пред вас. Въобще не можеш да видиш дали си улучил, защото 
глайдерът ви се разтърсва от мощен удар. Откъм задните реверсори лумват кълбести 
пламъци и бухва черен дим. Виолетови светкавици пробягват по контролните табла. 
Няколко индикаторни скали се пръскат на парчета. 

-- Кахори, катапулт! -- чуваш твърдия глас на Даниел. 


Иди на 14. 

Позна ли? Иди на 104 и разбери! 

Дали си отговорил точно -- узнаваш на 128. 

-- Прекрати войната! -- казваш на Принцесата. 

Тя невярващо се вторачва в те. 

-- Нещастнико! -- Как посмя да изоставиш приятеля си) Хвърлете го на акулите! 
--- заповядва на стражите. 

Докато се опомниш, те извличат на палубата на кораба. Там разбираш, че по време 
на преговорите сте пътували и сте се озовали над море -- навсякъде се простира синьо- 
зелена водна шир. Красота... С едно изключение --- назъбените като трион перки, които 
се въртят около кораба; от време на време черен хищен гръб се показва изпод перките. 

Хвърлят те във водата. Миг по-късно виждаш озъбената паст на акула на няколко 
сантиметра от тебе. М-да... Елосите понякога загиват и от такава тъпа смърт... 

Може би, ако беше избрал да спасиш приятеля си, събитията щяха да се развият 
другояче и да издържиш това изпитание. Сега не успя... 

Обаче малко преди да прекосите границата на фарогите, командирът на ескорта ви, 
намръщен капитан, козирува и заявява: 

-- Имам инструкция да ви обискирам, преди да напуснете царството! 

Оглеждаш се. Даниел и Тахатунга също се оглеждат. Трухала, Фрухала и Мрухала 
от страх дори забравят да се огледат. 

Никакъв шанс. Заобиколени сте от троен кордон фарогски рейнджъри. Срещу вас са 
прицелени и две плазмени базуки. 

Обискът открива миниатюрната камера със записа на разговора между теб и 
фарогския цар. Капитанът я подхвърля на дланта си: 

-- Всякакви носители на информация са забранени за износ през границата! 

-- Това е документ -- опитваш да го избудалкаш. 

То наистина си е документ, макар и с малко шпионски характер. 

-- Включително и документи -- кима спокойно капитанът. 

Сетне козирува отново и заедно с рейнджърите си се оттегля по пътя, по който 
дойдохте. 

-- Вече няма за какво да търсим аквалите -- казва Тахагунга. 

После въздъхва: 

-- И Принцесата няма да видим... 

Трухала се намесва: 

-- Недалеч оттук е пещерата на Големия транспортен змей. Той е в състояние да ни 
пренесе незабелязано до пиратския ща и да го атакуваме. 

Толкова сте омърлушени, че не можете даже да се изхилите. 

-- Щом е голям... и транспортен... и змей... да го видим що чини -- вдига рамене 
Даниел. 


Отивате на 9. 

Дали отговори вярно -- ще разбереш на 109. 

Естествено, че диаманта ще избереш -- в тази сцена от „Гримата мускетари“ целта 
на Д” Артанян и приятелите му Атос, Портос и Арамис е да занесат диаманта на 
кралицата, за да не изпадне тя в немилост пред краля заради любовта си към херцог 
Бъкингам. 

Вървиш по-нататък. Чува се отново шум на морски вълни. Ти си на брега. Група 
мъже, въоръжени с мечове, шлемове и доспехи, слизат от кораб с весла и те обкръжават 
с викове: 

-- Да живее Язон! Да живее Елада! 

Какво ще им отговориш? 

1. Гърция -- иди на 127. 

2. Ахея -- 109. 

3. Агамемнон -- 140. 

4. Илион -- 103. 

5. Кентавър -- 132. 

6. Кон-- 124. 

7. Овен -- 107. 

8. Итака -- 144. 

И така, тръгваш по пътя на преговорите. Вземаш за оръженосци Грухала, Фрухала и 
Мрухала и прекосяваш фарогската граница. Пресрещат ви гранични рейнджъри и ви 
придружават до столицата на фарогите, която се оказва разположена около огромен 
вулкан. 

Въвеждат ви в Тройната зала на двореца. Топличко, меко казано. Имаш чувството, 
че си в микровълнова печка. С тази разлика, че в печката вероятно ще е по-хладно. 

Царят на фарогите е разгневен: 

-- Елфите имали нов цар, а? -- и те гледа с явна неприязън. -- И какво искаш от 
мен? 

Страховит цар. Огненочервената му мантия сякаш всеки миг ще избухне в пламъци, 
а дългата му коса около грубото лице е сякаш нажежени потоци лава. 

-- Да спреш войната -- осведомяваш го спокойно; съзнаваш, че всеки израз на 
уплаха ще ти коства скъпо. -- И да освободиш пленника, заловен от твоите командоси. 

-- Елфите винаги са били нагли, безочливи зелени мижитурковци! -- изревава 
царят. С малко завист установяваш, че ти не би могъл така царски да изревеш. -- Ако 
не бяха магиите, които владеят, и папер нямаше да остане от тях! Заразили са те със 
своето нахалство, чужденецо! Само едно от желанията ти ще изпълня. Кое да бъде: да 
освободя пленника или да спра войната? 

Ако решиш да освободиш Даниел -- иди на 15. 


Решиш ли пък да използваш случая и да завършиш операцията по 
умиротворяването, а сетне да освобождаваш Даниел -- иди на 42. 

Издигаш глайдера нагоре и със завой „през гръб“ се устремяваш в атака срещу 
кораба на Принцесата. 

-- Да десантираме... -- колебае се в слушалките Даниел. 

-- Възразявам! -- категоричен е Тахатунга. -- Тя е Принцеса! 

--Е,и какво? -- дразни се Даниел. 

-- Не се бия с Принцеси! 

-- Тази Принцеса беше готова да ни отсече главите. И освен това няма да се бием с 
нея, а с рейнджърите 1! 

Атакуваш със стръмно пикиране, като решаваш при удобна позиция да извършите 
десант върху кораба. 

Но зенитните батареи изграждат плътна стена от преграден огън пред глайдера ви. 
Един лазерен снаряд се забива в левия двигател и само блоковата защита ви спасява от 
взривяване. Двигателят гори. 


-- Кахори, към брега! -- командва спокойно Даниел. -- Над гората ще 
катапултираме! 

Системата за управление все още се подчинява. Завиваш и след малко се озовавате 
над гората. 


Двата неприятелски скаера се носят в атака към вас и всеки миг ще открият огън. 
Иди на 14. 

Решаваш да атакувате най-напред аквалите. Изчаквате нощта и се промъквате към 
техните позиции. 

Обаче в момента, в който смятате, че сте ги преминали, се натъквате на втори 
охранителен пояс. Там ви откриват. 

Посреща ви ураганна стрелба, става светло като ден от траекториите на лазерните 
куршуми, снаряди и гранати. Тежки плазмени гаубици карат всичко наоколо да потъне 
в огнен ад. 

Едва успявате да се измъкнете. 

Решавате да опитате да преминете позициите на фарогите и да осъществите 
диверсия в техния ща. 


Иди на 12. 


132 
Дали отговорът е в целта? Разбираш на 128. 

Излизате от залата. Вече извън нея долавяш зад гърба си шум и гневни викове. 


-- Зафиксираха промяната в магнитното поле заради камерата! -- извикваш на 
Даниел и Тахатунга. -- Да бягаме! 

Тичате с всички сили към набелязания предварително хангар за глайдери. Охраната 
е парализирана от внезапното ви нахлуване. Чак когато сте в кабината на един глайдер 
и тръгвате за излитане, стражите откриват огън. 

Излитате от хангара. С един поглед в ретровизьора установяваш, че от гигантския 
кораб вече са се отделили няколко преследвачи. Това е очаквано. Неочакваното и 
лошото е, че не са обикновените универсални планетолети -- глайдери, а мощни 
космически изтребители -- скаери. 

Шансовете ви главоломно намаляват. Решаваш да прикриеш глайдера от другата 
страна на кораба с надеждата да останеш незабелязан - иди на 15. Или се 
отдалечаваш в бягство с най-голямата възможна скорост -- на 49. 


134 
Разбери на 112 дали е така! 

Решавате да се върнете при елфите. Докато обсъждате ситуацията, Трухала се 
намесва: 

-- Ваше величество, фарогите едва ли ще се вслушат в гласа на разума. Само ако се 
ударят и разгромят пиратите, може да се премахне причината за войната! 

-- Всеки опит за проникване до пиратския щаб ще бъде засечен -- възразяваш. 

-- Така е-- съгласява се Фрухала. -- Но на един начин няма да обърнат внимание. 

-- Кой начин? -- пита с недоверие Тахатунга. 

-- Ако се промъкнем с Голям Транспортен Змей -- отговаря Мрухала. 

Май не си чул добре. 

--- Значи с голям... -- угочняваш за всеки случай. 

-- Транспортен -- изхилва се Гахатунга. 

-- Змей -- покашлюва се Даниел. 

-- Над планината Грагатау, където е пиратският щаб, е нещо обикновено да 
прелитат дракони, змейове и тям подобни -- обяснява Трухала.-- Никой няма да му 
обърне внимание. 

--- Че какво пък... -- колебае се Тахатунга. -- Да опитаме с този Голям... 

-- Транспортен... -- смее се Даниел. 

-- Змей -- довършваш. 

-- Пещерата му е недалеч -- казва Фрухала. 

Това решава дискусията. Гръгвате към пещерата. 


Иди на 9. 

-- Колко души сте? -- пита предпазливо Средната Глава. 

-- Шестима. 

-- Не! -- категорично отрязват и Трите Глави. -- Само един! Не съм в първа 
младост. Знаеш ли къде е Грагатау? 


-- Пък и тебе защо да те закараме? -- прави кисела гримаса Лявата Глава. -- Там 
стрелят... 

-- Хайде, пъзливке! -- обажда се Дясната. - Не ти ли омръзна да хващаш 
ревматизъм в тая пещера? 

-- Синузит -- угочнява Лявата. -- Добре, де... 

Средната се прозява: 

-- Да се поразкършим, а? 

След което и Трите Глави ревват ентусиазирано: 

-- Качвай се, чужденецо! 

Бързо се консултираш с Даниел, Тахатунга и оръженосците. Всички възразяват да 
заминеш сам за Грагатау. 


-- Вие ще дойдете на помощ със звездолета! -- решаваш проблема. След което 
яхваш Змея. 
-- Когато слезеш, да не забравиш меча! -- предупреждава те Средната Глава. Едва 


сега забелязваш ръждясалата дръжка на старинен меч в кожена ножница, закачена на 
седлото. 

Издигате се над дърветата. 

-- Ако летим по-ниско, трудно ще ни засекат -- размишлява Лявата Глава. -- Но 
ако пък се издигнем, ще пристигнем по-бързо... 

Какво ще избереш? По-ниско и предпазливо -- иди на 4. 

По-високо и бързо, с риск да ви пуснат някоя ракета -- на 28. 

Дали е точен изборът ти? Иди на 149. 

Хуквате под прикритието на дърветата. Глайдерите обаче ви обсипват с лазерни 
снаряди. Рискуваш и заповядваш на Трухала да развее царското знаме на елфите. Ако 
аквалите продължат стрелбата, това ще означава, че стрелят срещу знамето на елфите и 
обявяване на война. Не вярваш да поемат такъв риск. 

А бе, ти не вярваш, ама кой знае... 


Иди на 26. 

Змеят пикира стръмно към Грагатау. В момента, когато е стигнал най-ниската 
точка, крещиш в ухото на Средната Глава: 

-- Сбогом, Голям Боен Змей! -- и се хващаш за клоните на едно от глухарчевите 
дървета. 

Не си сигурен, но ти се струва, че виждаш сълза в дясното око на Средната Глава, 
когато се плъзгаш по шията йи след миг политаш надолу. 

-- Как ме нарече...? -- долавяш шепота Й. 

А Дясната Глава изревава с признателност: 

-- Благодаря ти, рицарк! Да, аз ще бъда отново... не Голям Транспортен, а Голям, 
Много Голям Боен Змей! Звездите с тебе! 

След което Змеят с могъщи удари на крилете се превръща в малка точка сред 
преливащите в зелено и оранжево облаци. 


А ти си се озовал непосредствено пред Първия наблюдателен пояс на пиратската 
охрана. Това, което е пред теб, го доказва. 
Какво ето -- ще разбереш на П. 

Може би отговори вярно, а може би не. Ще разбереш на 109. 

Грешката е твоя, а изстрелите, които те раняват -- на стражевия робот. Бързо 
използвай медицинския „паяк“ за зарастване на раната и решавай: 

1. Опитваш пак -- върни се на 46. 

2. Търсиш друг вариант за действие -- иди на 60. 

Докъде ще те изведе въжената стълба? За да разбереш -- иди на 110. 

Змеят се спуска ниско на доста разстояние от Грагатау. По негово настояване 
вземаш меча и тръгваш към планината. Той се издига над дърветата, описва кръг, като 
плющи с мощните си криле, после се изгубва сред облаците. 

Очакваш скоро да навлезеш в охранителните полоси на пиратската база. 


Иди на П. 

Верен отговор? Засега не се знае. Знае се на 128. 

Тръгвате към щаба на фарогите. Патрулите им почти веднага ви засичат и скоро се 
озовавате пред трона на фарогския цар. 

-- На какво дължа това посещение... колега? -- пита той неприязнено. Това е доста 
обидно -- така или иначе и ти си цар. 

-- Донесох ви информация... колега -- осведомяваш го със същия тон. -- Желаете 
ли да погледнете? -- и му пускаш касетата със записа на разговора ви с аквалската 
Принцеса. 

По едно време го поглеждаш, за да разбереш ефекта -- и що да видиш? Тази 
говореща главня се хили, сякаш си му пуснал „Гом и Джери“. 


-- Сега убедихте ли се, Ваше величество, че пиратите търсят да получат изгода и от 
вас, и от аквалите? -- настояваш. 

-- Разбира се, че търсят изгода -- съгласява се огненият цар. -- Всеки си гледа 
сметката. Защо и пиратите да не го правяг? Важното е, че от нас имат повече изгода, 
отколкото от аквалите. Впрочем мога да ти поставя една загадка. Ако я решиш, ще спра 
войната. Е? 

Смяташ, че това е капан и отказваш да разговаряш повече -- иди на 24. 

Приемаш да отговориш на загадката -- на 5. 

Уви, не намираш точната защита. Успяваш само да се извъртиш така, че изстрелите 
на охранителния робот да не те засегна смъртоносно. 

Ранен си. Но все пак се отдалечаваш на необходимото разстояние извън бластера на 
робота. Какво смяташ да правиш? 

Да опиташ пак? Тогава се върни на П. 

Ако пък решиш да се добереш до „Синя звезда“ с надеждата да пристигнеш 
там преди елосите и оръженосците на свой ред да са я насочили към Грагатау -- 


иди на 60. 

Решавате да атакувате пиратите. Най-добре би било един отделен боец от Екипа да 
проникне в укрепения район на планината Грагатау, където е щабът им, и да отвори път 
на останалите. Там ще действате според обстоятелствата. Засега намеренията ви са да 
взривите преди всичко генераторите, които обработват енергията, отделяна при 
войната между аквалите и фарогите. 

-- Аз ще проникна -- предлага Тахатунга. 

-- Аз! -- възразява Даниел. 

-- Съжалявам -- прекъсваш го. --В качеството си на цар решавам, че това ще бъда 
аз! Само не зная как да се доберем до Грагатау... 

Тахатунга предлага: 

-- Да се върнем при звездолета и да вземем втория палубен глайдер! 

Трухала, Фрухала и Мрухала си шушукат нещо и след малко Трухала съобщава: 

-- Тук наблизо има един Змей... 

-- Какъв Змей? -- недоумяваш. 

-- Голям Транспортен Змей -- обяснява Фрухала. -- Той може да ни закара до 
Грагатау. Там полетите на змейове и дракони са нещо обичайно, макар да не кацат; 
никой няма да му обърне внимание... 

Решаваш да се върнете на „Синя звезда“ -- иди на 6. 

Какво пък, да видим това влечуго -- на 9. 

Решаваш първо да атакувате пиратите и да ги отстраните като причина за войната. 
Макар и неохотно, Даниел се съгласява. Според теб освобождаването на Тахатунга ще 
стане от само себе си след приключване на сраженията. 

Излитате към планината Грагатау, където е щабът на Джейгър Зур. Ала бивате 
открити от пиратски патрулен скаер, който изстрелва срещу вас дълга серия лазерни 
снаряди. Един от тях улучва двигателния отсек на глайдера. Даниел успява да 


катапултира, за разлика от тебе. Миг преди да експлодира глайдерът, успяваш да 
извикаш в микрофона на шлема си, като се надяваш да те чуе: 

-- Спаси... Тахатунга! 

Късно осъзна, че спасението на приятеля трябва да бъде над всичко. Може би ако го 


беше разбрал по-рано, нямаше да стигнеш до такъв. 


Край 

Не си избрал правилно. Пиратите от кораба се нахвърлят върху теб и те мятат през 
борда във водата. Гълташ вода, едва изплуваш. 

Разстоянието до брега и до отминаващия корад е еднакво. Какво предпочиташ? 

Да догониш кораба и да опиташ пак -- върни се на 102. 

Да отидеш на брега -- иди на 60. 

Продължаваш към върха, където е щабът. Наоколо прогърмява и отначало 
помисляш, че започва буря. 

Не е буря. Оказва се, че стрелят топовете на две сражаващи се армии. Битката вече 
приключва. В средата са обкръжени в каре неколкостотин гвардейци, а отвсякъде към 
тях са насочени оръдия. Един офицер от тези, които са ги обкръжили, извиква: 

-- Предайте се, храбри французи! 


Какво отговарят французите? 

1. Лайно -- иди на 100. 

2. Зад нас е Франция! -- на 118. 

3. Предай се ти, тъпанар такъв! -- на 73. 

Изстрелваш торпедо към флагмана. Уви, само за да разбереш, че дефлекторните 
щитове на вражеския кораб са изправни и го взривяват на безопасно за противника 
разстояние. 


КД ИТ ИРА 


И аа 2 


. 


ъ 
Радо аа 


А докато си боравил с торпедния апарат, няколко изтребители-скаери са те 
обкръжили и откриват убийствен кинжален огън. Попаденията са навсякъде. Разбити са 
системите за управление на огъня, в кабината плъзва задушлив дим. Подаването на 
кислород прекъсва, а в левия двигателен отсек пламва пожар. Докато безуспешно 
опитваш с маневра да излезеш от обхвата на противниковите лазерни оръдия, на 
обзорния екран виждаш плътна светлинна диря, която се насочва към ко-раба ти. 

Тахионна ракета!!! 

Управлението е блокирало. До удара с ракетата има три секунди... две... една... 

Взрив!!! 

Естествено, не усещаш нищо, защото експлозията те изпарява във вид на 
елементарни части ци в пустотата на Космоса. 

Може би ако работеше в екип, а не се осланяше само на собствените си сили на 
начинаещ, резултатът щеше да е друг. 

Уви... 

-- Посланието ми е следното -- започваш. -- Предлагаме ти изгодна сделка! 


Можеш да му предложиш три неща: 

1. Да поемеш ангажимент да поддържаш винаги войната така, че тя да не 
свърши и така пиратите ще черпят енергия -- това правиш на 67, 

2. Предлагаш му да му предадеш технологиите на магиите на елфите срещу 
Полуострова, заради който е войната -- на 75, 

3. Даваш му идея за обща война срещу фарогите и аквалите и после да си 
поделите цялата планета -- на 157. 

Трясваш по главата зеленикавия тип с дръжката на собственото му копие и го 
зашеметяваш. Опираш острието до гърлото му и крещиш предупредително: 

-- Не стреляйте, ще го убия! 

Нито една стрела не литва от изопнатите тетиви. Оттегляш се гърбом, като влачиш 
пленника си по тревата. 

Скоро се убеждаваш, че никой не е посмял да те последва. Астрокомпасът ти 
показва, че си недалеч от мястото на кацане на „Синя звезда“. Оставяш пленника си, 
когато си сигурен, че подире ти не са тръгнали преследвачи. 


Иди на 60. 


154 
Дали си отгатнал? Иди на 182. 

-- Ще постъпиш както решиш -- изказваш логично предположение. 
-- Точно така! -- смее се царят. -- И решавам да продължа войната! 
-- Но докога ще воювате? --- учудваш се. 

След което отиваш на 192. 

Излизаш от хиперпространството недалеч от двойната звездна система Бурджина- 
Пасо. Тъкмо разкопчаваш коланите, когато бойните индикатори дружно надават вой и 
пламват в червени светлини. Екраните открояват няколко светли точки, които 
стремително се уголемяват, а светкавично менящите се цифри показват, че си в обсега 
на противникови лазерни далекомери. 

Ракетно-бластерна атака! 

Първата изстреляна към теб анихилационна ракета бива взривена на безопасно 
разстояние от дефлекторните щитове. Повреди няма, но звездолетът се разтърсва като 
захвърлен върху калдъръм. Огневите системи са се включили автоматично. 
„Паяжината“ на прицела на рдно от дългобойните лазерни оръдия е фиксирала челната 
светла точка на нападателите. 

Моментално натискаш спусъка на бойния щурвал. Към противника излитат 
бляскащите лазерни трасета и върху екрана пламва експлозията му. Тутакси правиш 


маневра, за да легнеш на десен борд и да се изплъзнеш от захвата на вражеските 
радари. 

За кратко успяваш, но противниците са се разделили и те обкръжават. Все пак след 
успешния си боен вираж успяваш да захванеш флагмана им в прицела си. 

Решаваш да изстреляш торпедо към флагмана -- иди на 151, 

или 

Първо подаваш сигнал за бедствие „ес-0-ес“, а после изстрелваш торпедо към 


флагмана -- иди на 188. 

-- Предлагам ти да нападнем заедно фарогите и аквалите, да ги разгромим и после 
да си разделим Полуострова --- казваш. 

Джейгър се облещва изумено насреща ти: 

-- Що за наглост и безочие?! Не мога ли сам да завладея не само Полуострова, но и 
цялата ви скапана планета?! Я го дръжте този!!! -- изревава на мугрите си. 

Сега вече ти остават само две неща: 

1. Бягаш -- на 92 

или 

2. Стреляш -- на 169. 

Тичаш към генераторната зала с намерение да потърсиш начин за взривяване на 
генераторите. 

Насреща ти в коридора преграждат пътя два робота от охраната. Бързо!!! 

Стреляш ли с бластера срещу тях? -- на 169, 

или 

Ще търсиш друг начин да ги преодолееш -- на 166. 

-- Значи пратеник? -- едър пират с груби черти на лицето, приведен над рамото на 
един от компютърните оператори. Разбираш, че това е прочугият им водач Джейгър 
Зур. -- Чий пратеник? Кой те изпраща и какво ни изпраща по тебе? 

Какво ще отговориш, чий пратеник си? 

1. На фарогите -- иди на 191. 

2. На аквалите -- на 55. 

3. На елфите -- на 168. 

По надписите в коридорите бързо се ориентираш към компютърната зала. 
Връхлиташ вътре. Изненадата е пълна, доколкото съдиш по изумените лица на 
компютърните оператори, надвесени над пултовете си. Нямаш време за губене! 

1. Откриваш огън по всички и избиваш персонала с цел да лишиш пиратите от 
компютърно обслужване за дълго време -- на 53. 

2. Заповядваш никой да не мърда и вземаш заложници -- на 195. 

3. Стреляш по апаратурата, за да разбиеш и унищожиш -- на 185. 

Изчакваш и докато го правиш, трескаво търсиш някакъв изход. Ясно е, че когато 
дойде посланикът, вече ще е късно. 

Така или иначе си близо до вратата. 

Можеш веднага да хукнеш да бягаш -- към 92. 

Можеш да опиташ да избудалкаш още веднъж Джейгър Зур, като му 
„признаеш“, че всъщност не си никакъв пратеник, а играеш за своя сметка и 
търсиш своя собствена изгода в тази война -- на 173. 

Внезапно те обзема смъртен страх, дишането ти става на пресекулки. Едва намираш 
сили да извадиш старинния ръждясал меч. Това те спасява. 

Сянката се изкикотва: 

-- Имаш късмет, рицарю! Само този меч можеше да те спаси! Знай, че Луцифер е 
носител на светлината, затова тя е и символът на Злото! 

След което изчезва в мрака. 


Иди на 164. 

Вече се чувстваш почти вкаменен от магията, когато изведнъж се разнася гръм. 

На мястото на сянката остава само облак бял дим. Невидимите окови падат от тебе. 
При движенията с меча неволно си го хванал така, че кръстовидната дръжка се е 
издигнала над главата ти подобно на християнския кръст-разпятие. Магията е загубила 
силата си. 


Иди на 68. 

Придвижил си се нагоре, но сянката не се е отказала от опитите си да те спре и 
изниква отново пред тед: 

-- Следващо изпитание. Отговори на въпроса: какво иска пратеникът на Луцифер 
-- Мефистофел? 

--- Че откъде да го знам? -- измърморваш с досада. 

-- Можеш да избереш --великодушно разрешава сянката. 

1. Иска да прави Зло, а прави Добро -- иди на 68. 

2. Иска да прави Добро, а прави Зло -- на 80. 

Светкавично измъкваш бластера си и.... 
И отиваш на 169. 


166 


Ясно ти е, че бластерът няма да помогне срещу бронята на роботите. Единственото 
друго оръжие, което притежаваш, е мечът на Големия Транспортен Змей. 

Всъщност и какво друго ти остава? Изваждаш ръждясалия меч и заставаш с него 
срещу роботите. Усещаш странна, незнайна сила, която те обгръща. 

Роботите стрелят. Мечът в ръцете ти сякаш сам ръководи движенията ти, изплита 
прозрачна завеса пред тебе и отразява лазерните куршуми. 

Озоваваш се с един скок пред роботите и с пълен размах нанасяш удари с меча. По 
металните им тела плъзват виолетови светкавици. Там, където си ударил, металът се 
разтопява и потичат разтопени струйки от него. 

Но насам вече тичат пирати и нови стражеви роботи. 

Тичаш към компютърната зала, накъдето все още имаш свободен път. 


Иди на 160. 

И това знаме се е употребявало, но не толкова често, колкото едно друго. 
Кое е другото -- може да разбереш, ако се върнеш на 170 и опиташ пак. 
Ако не ти се връща -- продължи на 175. 

-- Пратеник съм на елфите! -- заявяваш. 
Джейгър те гледа с все по-нарастващо подозрение. Явно е, че не вярва на нито една 
твоя дума. 


-- И какво е посланието, което носиш? -- иска да узнае той. 

Предварително си разработил три варианта на послание. Кой от тях ще разиграеш 
сега? 

1. Носиш послание за обявяване на война от страна на елфите срещу пиратите 
-- иди на 186. 

2. Предлагаш съюз между елфите и пиратите -- на 193. 

3.Предлагаш елфите да търгуват с пиратите -- на 152. 

Светкавично откриваш ураганен огън. 

Обаче насреща ти също излитат бляскави лазерни трасета. 

Може и да си улучил... Но какво от това? То вече слабо те интересува, защото 
самият ти си прогорен на няколко места от тежкокалибрени лазерни куршуми. 

Единственото, което сега може да те интересува, е: дали има задгробен живот? 

Да, Луцифер е ангел, разбунтувал се срещу Бога. 

Сянката е изчезнала безследно и както по всичко личи -- окончателно. 
Психомиражите се разсейват. Пред теб е входът на пиратския щаб --- дебела стоманена 
врата, вградена в скалите. До нея има четири пилона, а в подножието на пилоните -- 


четири знамена. Кое знаме ще вдигнеш на пилона му, за да се отвори вратата към 
пиратската бърлога? 

1. Зелено с полумесец -- иди на 190. 

2.Черно с череп и кости -- на 167. 

3. Червено с пясъчен часовник -- на 91. 

4. Синьо с нарисувани ръка и сабя -- на 200. 

Нахвърляш се срещу Джейгър. Щом иска двубой, ще го получи! 
Битката е на живот и смърт. Пиратският главатар отстъпва под ударите на меча ти. 
Но на помощ му идват другите пирати... 


Иди на 99. 

Измъкваш бластера и стреляш по двамата пирати. Убиваш единия, но не си 
достатъчно бърз. Другият убива теб. 

Героична смърт в сражение -- какво повече може да иска един герой? 

О, може да иска повече, разбира се! Героично да остане жив. Което обаче не е твоят 
случай. 

Решаваш да поднесеш на Джейгър версията, че търсиш своя собствена печалба. 

-- Всъщност, предпочитам да съм пратеник на самия себе си -- казваш. 

Пиратският главатар се усмихва зловещо: 

-- Това го разбирам много добре. Само че тук има само един човек, който може да 
бъде пратеник на самия себе си! 

И изревава гръмогласно: 

-- Това съм АЗ!!! 

Всичко е ясно. След такава реплика и най-вече след тона, с който е произнесена, ти 
остава само едно нещо. 

Това нещо е на 92. 

Тръгваш към компютърната зала с намерението да разрушиш системите за 
управление и работа на щаба и по този начин да го извадиш от строя. Внезапно... 
Внезапното е на 66. 

Продължаваш напред и търсиш друг вход. Но както си продължаваш, така се 
натъкваш на двама стражи от охраната на пиратската база. Те вече насочват бластерите 
си. Бързо!!! Решавай: 

1.Стреляш по тях, за да ги убиеш и продължиш или 

2. Връщаш се назад и отново търсиш вярното знаме -- на 170. 

В каютата си пускаш на холографа поредния епизод на „Астрорейнджъри“. Това ти 
помага да забравиш обидното държане на „колегите“, които явно се смятат за „стари 
пушки“ (така е думата, откъде да знаеш какво е „пушка“? Явно някакъв древен 
бластер...). 

Неусетно задрямваш. Събужда те пронизителен вой на сирена. Звездолетът се 
разтърсва от глух удар, втори... Сред пищенето на зумерите и ударите, които люлеят 
кораба, различаваш сухия трясък на бордовите лазерни оръдия. 

Хукваш към командната кабина, като пътем нахлузваш доспехите на бойния 
скафандър. 

Не стигаш до кабината. Даниел и Тахатунга с лъчеви бумеранги в ръце са застинали 
пред абордажния шлюз. Панелът за бойно излизане бавно започва да се отваря. 

-- Кахори, пускаме ги да нахлуят! -- обяснява хладнокръвно Даниел и ти подава 
бумеранг. -- Хвърляй бумеранга хоризонтално, за групова цел! 

-- Кой ни напада? -- питаш изумено. 

-- Пирати... -- свива рамене Даниел. - Вероятно един стар познат -- Джейгър Зур. 
Готови ли сте? Звездите с нас! 

-- Звездите с нас! -- невъзмугимо отговаря Тахатунга на бойния поздрав. 

-- Звездите с нас! -- крещиш възторжено, обхванат от треската на започващата 
битка. 


Която се развихря на 20. 

-- Жестоко се заблуждаваш! -- казва сянката. - Готов ли си за смъртта? 
-- Не съвсем -- отговаряш. 

Какво ще използваш за своя защита? 

Бластера -- иди на 31. 

Меча на Змея -- на 162. 

Обръщаш се към нападателите, които те атакуват откъм тила. С меча отразяваш 
изстрелите им, а със следващите два удара ги просваш мъртви на пода. Сетне... 

..се обръщаш с лице към Джейгър -- на 171, 

или 


..изтичваш в коридора и стреляш срещу пиратите, които ти преграждат там 
изхода за отстъпление -- на 169. 

Ясно е, че колкото и противници да убиеш и раниш, другите ще се справят с тебе. 
Затова предпочиташ по най-бързия начин да се отдалечиш от мястото на схватката, за 
да обмислиш на спокойствие действията си по-нататък. 

Тези действия имат два варианта: 


Навлизаш все по-навътре в Полуострова, като търсиш едновременно начин да 
освободиш елосите и да продължиш операцията по умиротворяването -- на 218. 
Връщаш се на борда на „Синя звезда“ и търсиш подкрепление -- на 60. 

Влизаш тичешком и шумно в командната зала. Всички вътре са стреснати. Насреща 
ти се насочват десетина лазерни дула. 

1.Веднага обясняваш, че си пратеник и си влязъл така само поради важността 
на съобщението, което носиш -- иди на 159. 

2.Откриваш мигом стрелба и косиш всичко живо -- на 169. 

-- Избистри мозъка си! -- предупреждава те белобрадият старейшина. -- И така: 
трябва да отсъдиш кой е виновен? 

Той махва с ръка и воините довеждат трима елфи с вързани ръце. 

-- Неотдавна беше откраднат свещен скъпоценен камък -- обяснява старейшината. 
-- Предполагаме, че е виновен един от тримата, които виждаш: Трухала, Фрухала и 
Мрухала. Трябва да знаеш, че невинният непременно ще ти каже истината, а крадецът 
-- непременно ще излъже. Единственото, което знаем със сигурност е, че виновният е 
само един. И така -- открий го! 

Веднага започваш разпита: 

-- Трухала, какво знаеш по въпроса за свещения камък? 

-- Фрухала е невинен -- мрачно отговаря Трухала. -- Нищо друго не мога да кажа. 

-- Фрухала, ти нещо да кажеш? -- задаваш нов въпрос. 

-- Мрухала е невинен -- с готовност отговаря Фрухала. -- Друго не знам. 

-- Мрухала, а ти какви показания ще дадеш? -- питаш третия. 

-- Никакви! -- отрязва пискливо оня. -- Искам адвокат!!! 

-- Негоднико! -- прогърмява старейшината. -- В страната на елфите не е имало и 
няма да има адвокати! 

-- Тогава нищо не казвам! -- инати се Мрухала. 

Какво отсъждаш? Виновен е Трухала -- иди на 79. Или Фрухала -- на 59. А 
може би Мрухала -- на 90. Ако пък никои не е виновен -- иди на 98. 

Не е така. Ще опиташ ли пак -- върни се на 68. 
Или е вече крайно време да преодолееш сянката със сила -- на 31. 

-- Не, няма да я спреш -- изказваш логично предположение. 
-- Позна! -- изсмива се царят. -- Ще воюваме! 
-- Но докога? -- учудваш се. 


Иди на 192. 


184 


Насочваш се към командната зала. Когато заставаш пред вратата 0, решаваш: 

1. Да влезеш с гръм и трясък и мигом да започнеш схватка -- на 180, 

или 

2. Да влезеш тихо и внимателно и поне отначало да не привлечеш вниманието, 
доколкото е възможно -- на 70. 

Стреляш по апаратурите и ги разрушаваш една след друга. Залата се изпълва с 
пушек, навсякъде хвърчат парчета и части от пултовете и екраните, трясък и викове 
заглушават всичко. 

В това време връхлитат пиратите. Залягаш зад разбитите панели на командните 
табла и стреляш по тях. 

Джейгър Зур злобно се провиква: 

-- Хей, елос!!! Нали си герой? Излез да се бием на дуел! Очи в очи! Страх ли те е? 

Продължаваш стрелбата -- на 99. 

Приемаш поканата за двубоя -- на 78. 

-- Обявяваме ти война! -- заявяваш високо и твърдо. 

Той е толкова ошашавен, че известно време не може да проумее какво си казал, а 
после изревава кръвожадно: 

-- Война? Вие, зелени мушмороци! Дръжте го!!! 

Нищо не можеш да направиш освен да: 

1. Бягаш -- на 92. 

2. Стреляш -- на 169. 

За да узнаеш това ли е истината, иди на 182. 

Без бавене подаваш сигнал „ес-0-ес“. Едновременно намаляваш рязко скоростта и 
със завой през крило излизаш от обхвата на противниковия огън. 

Успяваш. Трасетата на лазерните снаряди прелитат покрай кораба ти, а самите 
изтребители-скаери, увлечени от инерцията, се оказват далеч отпред. Силите са 
очевидно неравни. Затова продължаваш завоя и пробваш отдалечаване с максимална 
скорост. Удава ти се само донякъде --> скаерите правят боен завой и „Бяла звезда“ се 
разтърсва от попадения на лазерни снаряди. 

Постепенно те обкръжават. Вече очакваш убийствен огън от всички страни, когато 
картината върху екраните изведнъж се променя. 

Насам се носят в безукорен строй, като на парад, четири звездолета. Увеличението 
показва характерните силуети на патрулни кръстосвани на Звездната република. 


Подаденият от теб сигнал „ес-о0-ес“ е достигнал където трябва. Нападателите се 
оттеглят по начин, който може да се определи като „паническо бягство“. 

Пораженията по звездолета те принуждават да се върнеш обратно на Земята. Кацаш 
отново на Кейп Кенесецк. 

Нищо друго не ти остава, освен пак да се явиш при командор Вирехайнен. 


Иди на 64. 

-- Мерси, ама аз съм републиканец --- осведомяваш зеленуркото. 

Той възмутено подскача: 

-- Мразим републиканците! Да живее Негово величество! 

Толкова е възторжен, че се разколебаваш в намерението си да го треснеш по главата 
и да го използваш като заложник. Иди на 10. 


190 


Дали попадна на знамето, което ще ти отвори вратата на пиратската база -- 
разбери на 167. 

-- На Негово величество царя на фарогия -- отговаряш. 

Джейгър те измерва от глава до пети с убийствено подозрение: 

-- Сега ще проверим! При нас има фарогски посланик за специални поръчения! 
Доведете посланика! -- заповядва на охраната. 

Оплеска я! След миг ще бъдеш разобличен! 

Какво правиш? Хайде, бързо!!! 

1. Вадиш бластера и откриваш огън по всички, които са в залата -- иди на 
169. 

2. Предпочиташ да изчакаш. Може Джейгър да блъфира... или да се случи 
някакво чудо -- на 161. 

-- Ще воюваме докрай! -- изревава фарогът. 

Не ти остава друго, освен любезно да се осведомиш: 

-- До чий край? 

Огненочервеният цар чак посинява от злоба: 

-- Ти ме обиждаш? Хванете ги! -- заповядва на стражите. 

Даниел и Тахатунга обаче се оказват готови за такъв развой на събитията. Лъчевите 
им бумеранги се извиват във въздуха. Телата на зашеметените войници тежко се 
строполяват едно върху друго. Суматохата ви позволява да напуснете залата и да 
хукнете към патрулния скаер пред щаба, който сте набелязали предварително. 
Бумерангите зашеметяват охраната, скачате в скаера, излитането отнема само няколко 
секунди. 

Уви, дежурните зенитни батареи на фарогите са на мястото си. Отдолу към вас се 
проточват лазерни трасета. Едно от тях се забива в лявото ви крило и оттам се 


разхвърчават парчета от обшив- ката на скаера и от подвесните батерии. Изтребителят 
губи управление. 

-- Над гората катапултираме! -- изкрещява Даниел. 

Това и правите. Катапултираната кабина ви стоварва сред дърветата. След като се 
свестявате от падането, се събирате на военен съвет. 

-- Недалеч сме от пещерата на Големия Транспортен Змей -- съобщава Трухала. -- 
Той може да ни пренесе до щаба на пиратите. 

-- Ясно е, че трябва да ударим там -- съгласяват се Даниел и Тахатунга. 

Тръгвате към пещерата -- на 9. 

-- Предлагаме ти съюз! -- казваш. 

Джейгър Зур е толкова изненадан, че дори не 

знае как да се подиграе най-ефектно: 

-- Ха-ха! Значи съюз! 

И толкова е вбесен от нахалството ти, че изоставя всякакви опити за ирония и 
гръмогласно изревава: 

-- Искате да чопнете парче от голямата планетна баница, а?! Глей ги ти, зелените 
мръсници! Дръжте го, бе!!! 

Пред теб са само два начина на действие: 

Бягаш -- на 92 или Стреляш -- на 169. 

Бягаш към енергийната зала. Насреща ти -- два робота от охраната. 
С какво ще се опиташ да ги елиминираш? 

С бластера -- иди на 169. 

Търсиш друго оръжие -- на 166. 

-- Никой да не мърда!!! -- изкрещяваш. Прикриваш се зад стъписаните 
компютърни оператори и насочваш бластера си към вратата. 

Пиратите връхлитат в залата. 

Надявал си се, че те ще спрат пред живата стена, която те обгражда. Не е трябвало 
да се надяваш. Заложниците никога не са сигурен щит. 

Пиратите стрелят безразборно. Наоколо ти падат убити и ранени. 

Не ти остава нищо друго, освен и ти да откриеш огън. 

Това и правиш -- на 169. 

-- Щом се налага, ще царувам -- съгласяваш се. 
-- Въобще не е сигурно! -- срязва те зеленикавият. -- За да станеш господар в 
царството на елфите, трябва да преминеш трудни изпити! 


О, не! Пак изпити! Колко по-просто е да халосаш тантурестия нахап с дръжката 
на копието му, да го вземеш като заложник и да се измъкнеш от този капан -- на 
153. 


Или пък... едно царство заслужава да се понапънеш -- на 10. 

Насочваш се към караулното помещение с намерението да елиминираш охраната и 
после да действаш с развързани ръце. Късно се сещаш, че освен в помещението, часови 
и патрули има навсякъде. Внезапно се натъкваш на двама стражи, които патрулират по 
дългите, ярко осветени коридори. 

1.Отклоняваш се от досегашния си път и тръгваш внимателно към 
командната зала -- на 184. 

2.Оттегляш се и тръгваш към компютърната зала -- на 174. 

З.Стреляш по двамата, за да продължиш -- на 172. 

Изчакваш атаката им, за да можеш да обхванеш повече в обсега на бластера си. 

Пиратите атакуват по метода на „живата вълна“ -- не обръщат внимание на убитите 
и ранените. 

Не ти остава друго, освен да стреляш -- на 169. 

-- Да не съм ти слуга? -- учудваш се съвсем основателно. 

Даниел категорично избърсва с ръкав оцапаното си лице: 

-- Решавай: или се включваш в екипа, или отиваш да си поискаш самостоятелна 
операция! 

Той е прав -- решаваш да бъдеш самостоятелен и не след дълго, завърнал се в 
щаба на Школата, пак се явяваш пред командор Вирехайнен -- иди на 58 

или пък 

Хубаво, де! Щом не могат без тебе, ще се включиш в ремонта -- на 38. 

За да разбереш дали развя точното знаме -- иди на 167. 

-- Каква е тази магия, която тегне над вас и замъка, бароне? -- питаш между две 
вегетариански хапки. Мръвките на тази маса обикновено са живи, което те кара да ги 
избягваш. 

-- Един мой прадядо воювал с драконите от планината Грагатау -- отговаря 
баронът. -- Трябвало да остави поне един жив, защото никога не бива да убиваш 
безогледно. Но той убил и последния, който го проклел преди смъртта си -- замъкът с 


потомците му да се появява на бял свят веднъж на сто години само за един ден и една 
нощ. Ако някой го превземе, докато е наяве, ще изчезнем завинаги, а замъкът ще остане 
-- но вече без нас. Магията може да бъде развалена само ако дракон или змей кацнат на 
планината Грагатау, но оттогава това не се е случило. 

И добавя с въздишка: 

-- Ако разполагахме с повече време, щяхме да ти помогнем да освободиш 
приятелите си, които са в плен -- единият при фарогите, другият при аквалите... 

Той завърта гривната върху китката си, скъпоценният й камък се превръща в екран, 
в който виждаш последователно Тахатунга на палубата на някакъв кораб, охраняван от 
аквалски войници. Тахатунга разговаря с красивата Принцеса. После картината се 
сменя с нова: Даниел в подножието на вулкан, пазен от фарогски стражи. Сетне 
виждаш и „Синя звезда“, маскирана сред скали на мястото за кацане... 

-- Но трябва да стоим на стража в замъка --- казва баронът. -- Защото... 

Шумът навън обяснява защо. Тръбят бойни викове, чуват се тичащите стъпки на 
стражите. 


Иди на 214. 

В замъка Лоролорол ви посрещат тържествено -- тръбят фанфари, кулите са 
украсени със знамена. Заедно с барона и свитата му сядаш на празнична маса. 

-- Не разбирам защо замъкът ви не е отбелязан на картите? -- питаш, докато 
набождаш нещо, приличащо на кадаиф. -- Ама това шава!? -- кадаифът се е раздвижил 
и се опитва да се омотае около вилицата. 

-- Полуживи мариновани червеи с лютив сос -- обяснява баронът. -- Развъждаме 
ги в специално торище зад конюшнята.. Колкото до замъка -- той се появява по 
веднъж във всеки век! 

Тази изненадваща информация е добър предлог да оставиш червеите обратно в 
чинията. Горките, сигурно много им люти от соса... 

-- Замъкът е омагьосан -- пояснява баронът. -- Появява се само веднъж за един 
ден и една нощ на сто години. Ако за това денонощие бъде превзет от враг, ще си 
остане завинаги тук. Аквалите и фарогите вече на няколко пъти са се опитали да го 
завладеят за последните векове. Ето, и сега... 

Навън се чува тревожният звук на боен рог. Баронът с досада хвърля салфетката на 
масата. Няколко курабийки уплашено притичват и се скриват зад глигана с лимонче в 
устата, който неспокойно изгрухгява. 

-- Кахори, ти довърши вечерята си! Ние ще се поразкършим малко! 

Той и свитата му окачват по себе си всевъзможни оръжия и излизат. 

Тръгваш с тях и отиваш на 231. 

Ще се справят и без тебе -- на 204. 

-- Смятам, че ще атакуват отново -- споделяш подозренията си. 

Баронът се ослушва. Далеч зад хоризонта заглъхват двигателите на отлитащите 
глайдери. 

Той свива рамене: 

-- Цял век бяхме вкаменени. Ако знаеш как се огладнява за това време... 


Връщате се в голямата зала, където заедно с дружината се настанявате на масата. 
Засега единствената ти грижа е да не набодеш на вилицата си нещо, което с писък да 
хукне между чиниите и подносите. 

Смяташ да разпиташ барона какво знае за Даниел и Тахатунга -- на 215. 

Ще се опиташ да разбереш нещо повече за самия барон, за проклятието над 
замъка и за света на магиите -- на 201. 

Едно от основните правила, научени в Школата, е, че не бива да се взема страна във 
вътрешнопланетен конфликт. Затова си продължаваш вечерята. Само внимавай да не 
набодеш на вилицата си нещо, което с писък да хукне по масата... 

Отвън се чуват сухите трясъци на лазерни оръдия и ситният лай на глайдерни 
картечници. Това нарушава апетита. Така че ставаш от масата и излизаш навън. 

Към замъка пикират два глайдера. Аквалски, доколкото съдиш по бордовите им 
отличителни знаци. Лазерните им картечници Оляскат и върху стените и кулите 
избухват експлозии. 

С учудване виждаш няколко зенитни оръдия, поставени по стените на замъка от 
дружинниците на барона, които стрелят по нападателите. Но явно разчетите им нямат 
опит, защото трасетата на снарядите прелитат далеч встрани от целите. Пък и откъде 
опит, тук се борави повече с магии... 

Заставаш зад едното оръдие като мерач, за да покажеш възможностите му -- на 
220. 

Или отиваш при дружиннците, които очакват да влязат в ръкопашен бой с 
аквалските рейнджъри, които скоро ще започнат да се катерят по стените на 
замъка -- на 235. 

-- Разбира се, че са те -- надигаш се от масата. 

Дружинниците с ругатни и възгласи на досада запасват оръжията си. -- Можеи да 
са се съюзили... 

Баронът изхъмква с недоверие: 

-- Но каква ще им е ползата в такъв случай... 

Той не довършва, защото един снаряд избухва 

на стълбищната площадка и гъсти кълба от огън и черен дим ви отхвърлят назад. 

Ролоролор те задържа, когато понечваш да се втурнеш напред: 

-- Кахори, ти си благороден рицар! Съжалявам, че не мога да ти помогна. Сам 
разбираш... 

-- Не се притеснявай, бароне! -- успокояваш го. -- Сега най-важното е... 

Той те разбира от половин дума и изрича едновременно с тед: 

--...да победим! 

След което и двамата спускате забралата на шлемовете си и тръгвате към стената. 

Отиваш да помогнеш на разчета на лазерното оръдие -- на 206. 

Заставаш на стената в готовност за ръкопашния бой -- 208. 

Заемаш мястото си зад пулта на зенитното лазерно оръдие. Тъкмо навреме, защото 
група скаери се носят в стремителна атака срещу замъка, фиксираш водача върху 
прицелния екран, натискаш спусъците и изпращаш дълга серия лазерни снаряди. Без 
никакъв ефект, защото те рикошират от челната броня на скаера. Изтгребителите 
отговарят с буря от изстрели, попаденията избухват върху стените, в двора, улучват 
съседното зенитно оръдие и го разбиват на парчета. Загиват дружинници на барона. 
Гъсти вълма черен дим плъзват навсякъде. 

Светкавично завърташ дулата на оръдието, като държиш водача в прицела си и 
когато изтребителите преминават точно над замъка, стреляш от упор. Този път има 
резултат -- от корема на скаера изригва пламък, той проточва подире си шлейф от 
пушек и се взривява над гората. 

От другите скаери обаче скачат пирати с реактивни раници и се приземяват 
навсякъде из замъка -- върху стените, кулите, по двора. Мигом закипяват ръкопашни 
схватки. Звънти стомана, проблясват лазерни изстрели, свистят арбапетни стрели. 

Зарязваш оръдието. С бластер в една ръка и бумеранг в другата се хвърляш в 
разгара на боя. 


Иди на2 1. 

-- Трогнат съм -- казваш. -- Но понеже на тей не ти прави впечатление „Огненият 
лъч“, ще се бия без него. 

Противникът ти е объркан: 

-- А какво оръжие ще използваш? 

Показваш бумеранга: 

-- Ето го! 

Той изхриптява презрително: 

-- Давам ти възможност да избягаш и да спасиш жалкия си живот! Хайде, бягай! 

Заемаш позиция за бой. Готов си. 


Иди на 234. 

Скаерите прелитат над замъка и от тях скачат пиратски командоси с реактивни 
раници на гърба. По стените, кулите и в двора на замъка се завързват ръкопашни 
схватки. Святкат лазерни изстрели, свистят нажежени арбалетни стрели, звънти 
стоманата на мечовете и бойните секири. 

Двама пирати се втурват по стената към теб. Хвърляш бумеранга и покосяваш 
единия. Отскачаш встрани, за да избегнеш изстрелите на другия, препъваш го и го 
бутваш надолу по стъпалата, където попада върху копията на баронските дружинници. 

Ролоролор се бие недалеч от главната кула, като поваля един след друг пиратите, 
които се сипят от скаерите. Пробиваш си път към него. Сражението е безмилостно. 
Ударите на мечовете и секирите, виковете на ранените и непрестанният сух пукот на 
бластерните изстрели заглушават всичко. 

Иди на2 1. 

Спускаш се към стената, за да се включиш в отблъскването на атаката; виждаш, че 
дружинниците на барона имат сили да се справят с вече нахлулите врагове. 

Хвърляш лъчевия бумеранг и покосяваш двама, които са се изкатерили по една от 
стълбите. Започваш да се придвижваш към барона. Към вас се присъединяват още 
неколцина дружинници и така събрани в таран, започвате да изтласквате фарогите и да 
не им позволявате да прониква навътре в двора на замъка. 

Противниците, спуснали се от балоните сред постройките и кулите, биват 
преследвани от баронските дружинници и избивани един по един. Останалите започват 
да се спускат обратно по стълбите. 

Недалеч е едно от зенитните оръдия, изоставено от разчета си, който се е включил в 
ръкопашната битка. Сядаш зад пулта му за управление. 

Ще стреляш по балоните, които прибират оцелелите фароги, изстрелващи се 
към тях с реактивните си раници -- на 219, 

или 

Ще откриеш огън по стълбите, за да довършиш отстъпващите по тях 
нападатели -- на 224. 

Аквалите се катерят по стълбите. Стреляш. Улучваш един, втори... До теб баронът 
вдига арбалета си с една ръка. Стрелата излита, в полет се нажежава до червено. 
Рейнджърът, пронизан така, че върхът й се показва откъм гърба му, рухва в крепостния 
ров. 

-- Можеш да опиташ -- предлага Ролоролор, като вижда учудването ти. 

Когато вземаш арбалета, чувстваш как оръжието вибрира като живо в ръцете ти. 
Поставяш стрела, обтягаш тетивата и енергията, преляла в теб, сама насочва 
движенията ти. 

Прицелваш се в един нападател, показал се над зъберите, и натискаш спусъка. 
Стрелата излита със свистене, нажежава се в полета си и пронизва аквала, който пада 
надолу, повличайки други подире си. 

В това време дружинниците на барона навеждат казана със смолата и надолу потича 
смъртоносен черен поток. Крясъци и стонове заглушават всичко наоколо. Аквапите 
падат по стълбите, скачат по тях и тичат под прикритието на дърветата. 

Атаката е отблъсната. Глайдерите кръжат далеч към хоризонта. За всеки случай 
изстрелваш в тази посока една предупредителна серия снаряди, те се вдигат нагоре и 
изчезват в облаците. 

-- Дали ще атакуват пак? -- изпраща ги баронът с присвити очи. 

Предлага да си продължите вечерята -- иди на 233. 

Смята, че атаката ще се повтори -- на 203. 


211 


В кипежа на ръкопашния бой успяваш да се приближиш до барон Ролоролор. В 
краката му лежат труповете на двама от неговите бойци, пронизани от куршумите на 


пиратски бластери. Самият той върти светкавично меча си и държи на разстояние 
връхлитащите го противници. 

Навреме идваш на помощ. Баронът е ранен в рамото. Залепвате гръб в гръд. 
Бумерангът се оказва мощно оръжие в този ръкопашен бой -- поразява по-далеч от 
меча или секирата и винаги се връща при тед. 

-- Вторите сигнални петли пропяха преди малко -- задъхва се баронът. -- Трябва 
да издържим до третите, приятелю! 

Дружинниците на барона постепенно биват обкръжавани от пиратските командоси 
и крачка по крачка отстъпват към вас, събирайки се в полукръг. 

-- Нима сега замъкът ще падне? -- невярващо прошепна баронът. -- Толкова 
векове го удържахме... Още малко, Кахори! А пък ако някога имаме случай... 

Този път и ти чуваш сигналните петли. Третите сигнални петли. Изведнъж всичко 
потъва в непрогледен мрак... 

Свестяваш се. Лежиш сред поляна в гората. Сякаш замъкът, баронът и храбрите му 
бойци никога не са съществували. Тихо е. Една буболечка се катери по високата трева 
право пред носа ти. 

Изправяш се. Какво ти остава, освен да продължиш пътя си? 


Вървиш към 18. 

Спускаш се към двора, за да помогнеш в схватката с фарогите, скочили от балоните 
с реактивните си раници. Кръстосват се трасетата на лазерни куршуми, святкат 
мечовете и секирите на баронските дружинници. 

С лъчевия бумеранг покосяваш един фарогски командос, стреляш с бластера по 
групичка други и ги принуждаваш да отстъпят. На стената баронът с неколцина 
дружинници изтласкват нахлулите по стълбите. 

Недалеч се намира едно от зенитните лазерни оръдия, напуснато от разчета си, 
който се е включил в ръкопашната схватка. Сядаш зад пулта за управление и хващаш 
щурвала. 

Ако стреляш по балоните, към които фарогските командоси се изстрелват с 
реактивните си раници в надежда за спасение -- иди на 219. 

Ако предпочетеш да стреляш по стълбите, за да ги разрушиш и отрежеш този 
път за отстъпление -- на 224. 

Правиш крачка към бластера, но противникът ти казва с насмешка: 

-- Просто протегни ръка! 

Хайде сега, номера! Вероятно ще ти демонстрира някаква разновидност на 
телекинетично поле. Може да се каже и „магия“, ако не си зубрил формулите му. Но 
във всички случаи е необходима тахиомагнитна апаратура. Ако няма апаратура -- 
налице е „магия“. Което е сегашният случай. 

Протягаш ръка. Някаква енергия те стиска в безмилостна прегръдка, завива ти се 
свят сякаш ще експлодираш, -- а когато всичко минава, сякаш нищо не е било, само 
дето държиш в ръка глупавия бластер. 

Ако решиш да го използваш, вероятно ще изглеждаш още по-глупаво. Видяха се 
възможностите му... Нищо, ще използваш едно по-невидимо оръжие... 


Иди на 234. 

В двора на замъка и по стените цари суматоха. На места са започнали ръкопашни 
схватки. Между зъберите се подават стълби, по които се катерят фароги. 

Баронът в движение цапва един по главата с дръжката на меча си и се затичва към 
стената с боен вик. Как враговете са се озовали в замъка, разбираш едва когато 
поглеждаш нагоре -- там от три безшумно летящи големи балона скачат командоси с 
реактивни раници на гърбовете и влизат в бой с дружинниците на барона. 
Едновременно от стълбите, опрени в зъберите на стената, нахлуват нови нападатели. 

-- От колко века насам... -- изревава печално баронът, като събаря от стената двама 
фароги. -- Все някой разваля веселбата! 

Отиваш на стената -- на 209. 

Включваш се в боя с вече нахлулите врагове -- на 212. 

-- Бароне, казахте, че знаете нещо за моите приятели... -- напомняш между две 
хапки. Гледаш да избираш вегетариански ястия. Тук мръвките обикновено са живи, 
което някак си намалява апетита... 

-- Нападението срещу мисията ви е извършено с общи сили на фарогите, аквалите и 
пиратите -- отговаря баронът. -- Всички те искат войната да продължи -- фарогите и 
аквалите се надяват на победа, пиратите заради облагите. Фарогите са пленили жителя 
на Земята, аквалите -- другопланетянина... 

Той ти показва гривната, която носи на ръката си. Завърта скъпоценния камък върху 
нея и той се превръща в екран. Картината показва Тахатунга като пленник, с двама 
аквалски стражи за охрана. Разговаря с красивата Принцеса на аквалите и въобще не 
изглежда нещастен. Намира се на палубата на някакъв кораб, далеч до хоризонта синее 
море... 

Другата картина показва Даниел -- седнал на дъьнер в подножието на димящ 
вулкан, с охрана от въоръжени фароги. 

-- А звездолетът? -- не можеш да се сдържиш. 


Баронът завърта камъка под друг ъгъл -- в картината се появява „Синя звезда“, 
маскирана сред скали. 
-- Не можем да ти помогнем -- казва извинително баронът. -- Трябва да бъдем в 


замъка -- всички на планетата знаят деня, в който се появява от света на магиите, и 
копнеят да го превземат... 
Сякаш в отговор отвън се чуват викове, звучи боен рог. 


Иди на 214. 

Излизате в двора на замъка. В далечината забелязваш силуетите на космически 
изтребители -- скаери, които се завръщат за нова атака. Това ти дава ключа на 
загадката: 

-- Пиратите! 

Баронът кима: 

-- Сега битката ще е на живот и смърт. Ако успеят да завладеят замъка, ще получат 
ключа за цялата планета. Затова трябва непременно... 


--...да победим! -- довършваш мисълта му. 

Стискате си ръцете. Баронът тръгва към стената, за да организира защитата. 
Ако се включваш в ръкопашния бой -- иди на 208. 

Ако отидеш при зенитчиците за отразяване на въздушната атака -- на 206. 


217 


Дружинниците на барона успяват да загасят пожара в голямата кула на замъка, 
избухнал при експлозията на плазмена граната. Връщате се в трапезарията. Ястията и 
ордьоврите от месо са се разшавали по масата, но с влизането ви мигом притихват и се 
преструват на не толкова вкусни. 

Любезно отклоняваш поканата на барона да хапнеш парче от шницела, който 
безуспешно се прикрива с голям зелев лист: 

-- Няма ли начин да се развали магията и да останете завинаги в живия свяг? 

-- Защо? -- учудва се баронът, но в учудването му личи тъга. -- Живеем в 
различни времена, срещаме различни същества, различни рицари, различни герои, 
различни царе... А магията... само едно нещо може да я развали... 

-- Какво ето? -- учудваш се. 

-- Ако дракон или змей кацне на планината Грагатау. 

Недалеч се чува звук, който не можеш да си обясниш. Баронът се размърдва: 

-- Кукуригат първи сигнални петли. Скоро ще се разделим, рицарю Кахори! 

Не успяваш да отговориш, защото откъм двора се чува експлозия на лазерен снаряд. 

-- Аквалите или фарогите се връщат -- поглеждаш барона. 

-- Невъзможно -- поклаща глава той. 

Ако държиш на своето -- иди на 205. 

Ако се съгласиш с барона, че е нов нападател -- на 216. 

Вървиш през гората. Внезапно се чува плющене, въздухът се раздвижва и на 
малката полянка, сред която си се озовал, каца огромна птица с ципести криле. 
Измъкваш бластера си. От гърба на птицата скача някаква фигура, облечена в метално- 
сиви доспехи. Непознатият протяга ръка, незнайна сила изтръгва бластера от дланта ти 
и го запокитва върху тревата. Инстинктивно се хвърляш встрани с кълбо презглава, за 
да излезеш от визуалната полоса на противника. Направил си го много добре. Мечът на 
непознатия разсича въздуха със свистене, без да те докосне. След миг стоите запъхтени 
един срещу друг. 

-- Извади меча си, чужденецо! -- вика противникът ти. 

Под вдигнатото забрало на шлема му те гледат две пламтящи за битка очи. Ръцете 
правят умели движения с меча. Лъчите на двете слънца хвърлят ярки отблясъци от 
бронята му. 

Все пак си дошъл на тази планета с умиротворителна мисия. 

Решаваш да опиташ някакъв разговор -- иди на 225. 

Или пък приемаш предизвикателството и влизаш в бой -- на 228. 

Големите балони са лесна мишена и не искат кой знае какво прицелване. Тъкмо ще 
натиснеш спусъка, когато една ръка ляга на рамото ти. Барон Ролоролор се е изправил 
до теб и също гледа подир отлитащите балони. 

-- Може би няма нужда... -- казва задъхано той. 

Бронята му е нащърбена от удари, секирата е изцапана със зелена кръв, а сам той 
диша тежко и по челото му текат струйки пот. 

-- Да ги довършим... -- още държиш балоните в прицела си. 

Баронът се усмихва мрачно и изтрива чело, но само размазва саждите и прахоляка 
по лицето си: 

-- Остави, Кахори! Ще трябва да ги удряме в гръб, а това е недостойно! 

-- Ами ако се върнат? 

Той се засмива: 

-- Когато съберат кураж да го сторят, тук вече ще бъдат само голи скали и помен 
няма да има от призрачния замък и неговите храбри воини. Затова сега забрави битката 
--и да вървим да се веселим! 

Отивате да се веселите на 217. 

Отиваш при едното оръдие, проверяваш изправни ли са електронните прицели и 
сядаш зад пулта му. Увереността, с която боравиш с бутоните и щурвала, впечатлява 
барона и той с жест заповядва на бойците да ти отстъпят място. 

Глайдерите правят боен завой над гората и се готвят за нова атака. Долу под стените 
се чуват бойните викове на аквалските рейнджъри и върховете на няколко стълби се 
показват над зъберите. Дружинниците на барона стрелят с арбалетите си и хвърлят 
копия; неколцина бъркат вряща смола в един казан. 

Задава се нова тройка глайдери. Отдалеч хващаш водача им в „паяжината“ на 
прицела и когато екранът с мигане фиксира целта, натискаш спусъка. Дълга серия 
лазерни снаряди излита от дулата на оръдието. Водещият глайдер избухва във въздуха, 
сякаш потъва в огненото кълбо на експлозията. Другите два тугакси прекратяват 
атаката, завиват встрани и се отдалечават към хоризонта. 

Аквалските рейнджъри вече се катерят по стените. 

Отиваш на стената, заставаш до барона и приготвяш бластера за стрелба. 

Може би ще стреляш -- на 210. 

Вече е ясно, че след краткото си зашеметяване противникът ти ще се бие на живот и 
смърт. Бумерангът веднъж вече доказа ефикасността си, затова решаваш пак да го 
използваш. Мяташ го. Обаче нападателят не опитва да го отрази с меча си, на което си 
се надявал. Просто в момента, когато бумерангът повторно ще го удари, той се хвърля 
ниско долу.претъркулва се и се озовава досами теб. Не ти остава друго, освен да 
приложиш уменията си в борбата „хаесудо“ -- защита срещу хладни оръжия. 
Мимоходом изказваш благодарност към инструкторите в Школата, които ви 
побъркваха от повторението на хватките. 

В мига, когато мечът със свистене се насочва към главата ти, се плъзгаш встрани. 
Използваш силата на удара, улесняваш противника си да продължи започнатото 
движение, дори го подпомагаш със силен тласък в рамото. Последицата е, че 
нападателят, увлечен от собствената си сила, полита напред и се просва на тревата. 
Изтръгваш меча от ръката му. 


Иди на 227. 

Барон Ролоролор ловко се мята на седлото на птицата 
Гриу-гриу. 

-- Моята как се казва? -- питаш предпазливо, докато се 
наместваш върху брат 1. 

-- Криу-криу -- отговаря самата птица, като извива 
глава да погледне дали си седнал правилно. -- Има стремена 
-- съобщава. 

-- Мерси, готов съм! -- пъхаш крака в стремената. 


-- Сигурен ли си? -- пита свадливо Криу-криу. -- 
Тогава да летим? 
-- Хм... да летим, добре... -- съгласяваш се неуверено. 


-- Да летим! -- отеква гласът на барона. 

Пфу! Тренажорите в Школата нямаха такава програма. Учеха те да управляваш 
глайдери, скаери и всички видове звездолети до клас В-6 включително. Ама кой да е 
знаел, че ще яздиш птеродактил) След края на операцията ще предложиш да се 
коригират учебните тренировъчни програми. Краят... който засега не се вижда... 

Въздухът свисти в ушите ти, ципестите криле плавно се размахваг. Издигате се все 
по-нагоре. Навлизате в зелено-оранжевите облаци. 

Има и нещо хубаво, разбираш след първия стрес. За разлика от управлението на 
машина, от пилота нищо не се иска, освен да стиска здраво дръжката на седлото. А 
скоростта си е съвсем прилична... 

Започвате да се спускате. Излизате от облаците и недалеч под вас виждаш замък с 
кули, бойници и развяващи се знамена, кацнал самотно на една скала. 


Иди на 202. 

Насочваш бластера към поваления противник. Надяваш се това да го накара да 
говори по-примирително. Но грешиш. Примирителност няма, просто защото той 
изобщо не се кани да говори. Напротив, желанието му за битка се е увеличило. Грабва 
меча си, прави няколко размаха и се нахвърля срещу теб. Като нищо може да ти 
разцепи главата с това желязо! Какво ще правиш, освен да стреляш? 

Стреляш! 

Мечът обаче отразява лазерните куршуми, като че са топчета за пинг-понг. 

Ще използваш ли отново бумеранга? -- на 221, 

или 

Вече и в бумеранга не вярваш, защото противникът е запознат с действието му 
--на 236. 

Прицелваш се към стълбите, за да разрушиш с един откос някой от тях и да 
пресечеш пътя за отстъпление на фарогите. 
Огън!!! 


Лазерните снаряди излитат с вой от дулата на оръдието, разтрошават първата 
стълба, разбиват втората, правят на парчета третата, пръскат като орехови черупки 
доспехите на фарогите, които с викове и писъци падат в крепостния ров. Преместваш 
прицела вдясно и откриваш убийствена стрелба по бегълците, които търсят 
прикритието на гората. 

Една ръка пада върху рамото ти. Барон Ролоролор е застанал до теб, задъхан, с коса, 
сплъстена от пот, сажди и прахоляк! Бронята му е нащърбена от удари, по острието на 
секирата му се стича зелена кръв. 

-- Остави ги да бягат, Кахори! -- предлага той. 

Изхъмкваш със съмнение: 

-- Ако дойдат пак? 

-- Когато се осмелят да дойдат, тук няма да има замък, а само голи скали. Да 
вървим да се веселим! Твърде малко време ни е отредено за живот, и твърде много -- 
за студеното царство на магията! 

Отивате да се веселите на 217. 

Някак не подхожда на задачата, с която си изпратен, да се биеш с туземни 
обитатели. 

-- Нямам причини за битка -- казваш хрисимо. 

Ала явно миротворството е трудно изкуство. 

-- Страхливецо! -- презрително отвръща нападателят. -- Защити честта и 
достойнството си или ще те убия! Ето, връщам ти огнения лък, това оръжие, достойно 
наистина само за страхливци. Ще изляза срещу тед с верния си меч! 

Ще приемеш ли бластера си обратно? -- на 213, 

или 

Ще обявиш, че ще се биеш без „огнения лък“ -- на 207. 

-- С благодарност приемам поканата ви, бароне -- отговаряш. 

-- Тогава да летим! -- въодушевено извиква той. -- Кълна се в проклетия ми 
прадядо Форофорол Осемнайсти, тази вечер в замъка Лоролорол ще има незапомнен 
празник! Гриу-гриу, извикай брат си! 

Птицата, с която баронът долетя, трепва с огромните си ципести криле, проточва 
глава със закривен клюн и надава грачещ вик. 

В отговор нейде отвисоко се чува подобен крясък, въздухът отново зашумолява и на 
поляната каца друга такава птица, само дето е комай още по-грозна и страховита от 
първата. 


-- Разбира се, може и с магия да се озовем в замъка --> предлага баронът. -- Как 
предпочитате? 

Избираш полет с птицата -- към 222, 

или 


Пътуване чрез магия -- на 229. 

Наблюдаваш противника си, докато той се надига от тревата. Готов си за всякакви 
изненади. Изненадата е, че в гласа му звучи любезност: 


-- Ти си благороден и забележителен боец, чужденецо! Аз, барон Ролоролор, 
казвам това, значи то е нерушимо вярно! 

Ета ти името! По-добре да го заобиколиш в отговора си: 

-- Бароне, признателен съм за възможността да докажа качествата си на боец! 

-- За мен ще е чест да гостуваш в замъка Лоролорол! -- поканва те баронъг. 

-- С удоволствие, но трябва да потърся приятелите си -- отвръщаш. 

--Зная -- кима баронът. -- Приятелите ти са пленени. Единият се намира под 
стража при фарогите, другият -- при аквалите. На планетата предполагаха, че 
Звездната република ще ви изпрати, за да прекратите войната, и ви очакваха. 

Ясно. Значи затова ви нападнаха на изхода от хиперпространството. 

Ако приемеш поканата на барона за гостуване -- иди на 226. 

Продължиш ли пътя си -- направи го на 230. 

Не подхожда на задачата, с която си дошъл, да се биеш с обитателите на планетата. 
Но в случая май няма друг изход. 

Заставаш в позиция за схватка. 

-- Вземи огнения си лък! -- кима противникът ти към бластера в тревата. 

Вземаш оръжието -- на 213. 

Ще се сражаваш без него -- на 207. 

Да хвърчиш върху птеродактил не влиза в плановете ти. 

-- По-добре магия -- решаваш. 

Барон Ролоролор ти хвърля учуден поглед: 

-- Нямате навик, но щом предпочитате... --и ти разбираш, че има нещо, което 
може би не си предвидил. 

След малко става ясно какво е то. Баронът издига ръце, започва да мърмори нещо 
под нос и да подритва надясно с левия си крак. Съсредоточено изучаваш движенията 
му. Кой знае, може да потрябват... Нещо те подхваща и започва бавно да те върти в 
посока, обратна на часовниковата стрелка. Картината на гората с дървета, подобни на 
гигантски глухарчета, се размива. Центрофугата, в която, изглежда, си попаднал, 
ускорява оборотите си. Изравнява скоростта си с тази на тренажорите в Школата. О, 
Боже!!! Върти се все по-бързо!!! 

По-полека, бе! Няма полека. Всичко се слива в един тъмен тунел, в който имаш 
чувството, че си перка на старинен хеликоптер. И така до пълен мрак... 

Тъмнината постепенно се разсейва. Наоколо отново се очертава ясна картина. 

Вижда се замък с кули, бойници и развети знамена, кацнал върху самотна скала 
сред гората. Явно магията е свършила. 

Обаче следващия път ще използваш птеродактил. 


Иди на 202. 

-- Трябва да потърся приятелите си, бароне -- отговаряш. 


-- Имайте предвид, че всички на тази планета са срещу вас -- предупреждава те 
той. -- фарогите и аквалите искат да продължат войната, защото всеки се надява на 
победа. Пиратите на Джейгър Зур също, защото от базата си в планината Грагатау 
акумулират енергията от войната и я продават с голяма печалба. Ако търсите съюзници 
-- мечът ми е на ваше разположение! 


-- Моят меч -- също! -- отговаряш с любезност, която обаче изведнъж доста 
променя нещата. 
-- Не бих се отказал от съюзници --> признава баронът. -- фарогите и аквалите 


мечтаят да превземат замъка Лоролорол. 

Това наистина създава нова ситуация. 

--В такъв случай с удоволствие ще ви гостувам, бароне! -- заявяваш. 

-- Гриу-гриу! -- вика баронът към птицата, с която долетя. -- Да дойде брат ти! 

Птицата надава грачещ вик. Във въздуха отново се мярват огромни ципести криле и 
на поляната каца друга птица, досущ като първата. 

-- Разбира се, може и с магия да достигнем замъка... -- добавя баронът. -- Как 
предпочитате? 

Ако избереш полета с птица -- иди на 222. 

Предпочиташ магията -- на 229. 

Независимо от възраженията на барона тръгваш с него и свитата му към стените. 
Там вече са се разположили дружинниците, които зареждат арбалетите и се вглеждат в 
далечината. Няколко зенитни лазерни установки са насочили дула към небето. 


-- Не обичаме техническите чудеса, но понякога вършат работа -- обяснява 
баронът, като вижда учудването ти. Досега ти мислеше, че се бият само с мечове и 
арбалети... -- Кои ли ще атакуват първи? фарогите? Или аквалите? 


Аквапите са. Два глайдера с техни отличителни знаци се появяват на бръснещ полет 
иззад върховете на дърветата и пикират срещу кулите на замъка. 

Зенитните лазерни оръдия ги посрещат с дълги серии снаряди, които плетат 
прозрачни завеси около нападателите. Глайдерите отговарят на огъня. Наоколо 
избухват експлозии и свирят куршуми. 

Ясно е, че дружинниците на барона нямат опит със съвременните оръжия. Ще 
застанеш зад едното зенитно оръдие -- на 220. 

Предпочиташ да останеш на стената, за да се включиш в ръкопашния бои -- 
аквалските реинджъри излизат от гората и скоро ще се закатерят по стените -- на 
235. 

Чакаш противникът ти да се опомни от зашеметяващия удар на бумеранга. Това и 
става след няколко секунди. Той изпръхтява, разтърсва глава и докопва изпуснатия меч. 

Кратката ти надежда за помирителен разговор се изпарява. Действието на 
бумеранга явно не го е впечатлило особено, защото отново се нахвърля срещу тебе. В 
бързината успяваш само да извадиш бластера и да стреляш няколко пъти. 

Много важно! Святкащият меч отразява лазерните куршуми, като че ли стреляш с 
воден пистолет. Ако не намериш противодействие на този войнолюбец, след миг ще ти 
хвръкне главата! 

Ще използваш отново бумеранга -- на 221, или 


Ще търсиш друг начин за борба -- на 236. 

Начинът, по който отстъпиха аквалите, показва, че едва ли ще се върнат скоро. 

Баронът е на същото мнение: 

-- Времето, за което се изгръгваме от света на магиите, е прекалено кратко, за да го 
губим в догадки. Да празнуваме! 

Връщате се в залата и се разполагате отново върху масата. Внимаваш да не набодеш 
с вилицата си нещо, което да хукне с негодуващ писък между чиниите. 

Пиршеството се възобновява. Баронът и дружината му захвърлят оръжията по пода 
и с удоволствие се отдават на хапване и пийване. 

-- Цял век бяхме вкаменени от магия... -- баронът сякаш се извинява за апетита на 
придружителите си. -- Знаеш, за толкова време човек огладнява... 

Щего разпиташ какво знае за Даниел и Тахатунга -- на 215, 

или 


Ще разбереш повече за самия него -- на 201. 

Измервате се с погледи. 
Нападателят се нахвърля върху теб 
с размахан меч. Отклоняваш се от 
удара му, отскачаш назад и 
хвърляш лъчевия бумеранг. 

Противникът ти не е очаквал 
такова действие на оръжието ти. 
Той прави опит да се защити с 
меча, но «“ траекторията “| на 
бумеранга е сложна за 
изчисляване, не успява да се 
предпази и бива улучен в главата. 
От удара и излъчването изпуска 
меча и пада зашеметен върху 


тревата. 


Изваждаш бластера и го държиш на прицел -- на 223, 
или 


Изчакваш го с голи ръце, за да покажеш, че не желаеш схватка -- на 232. 

Бойците на барона върху стената приготвят арбалетите си за стрелба. Заставаш 
между тях. Когато първите аквалски рейнджъри започват да се катерят по стълбите, ги 
посреща залп от стрели. С удивление виждаш как обикновените стрели с гъши пера 


изведнъж се нажежават по време на полета си, започват да светят в червено и пробиват 
доспехите на атакуващите, като че са от картон. Баронът забелязва учудването ти. 

-- Магия... -- снизходително отбелязва той. 

Мерси. Можеше и сам да се досетиш... 

Да видим как ще подейства на нападателите един съвсем неомагьосан лазерен 
заряд. Включваш бластера на суперавтоматична стрелба и си готов да стреляш. 


Иди на 210. 

Вече не се осланяш на бумеранга. Разбираш, че противникът ти, запознат с 
действието му, ще се опита да намери противодействие. 

Той е изненадан от липсата на оръжие в ръцете ти. Но е толкова разярен от 
мимолетното си поражение, че без да се впечатли от това, отново се спуска срещу тед. 

Опасността, която го грози, е невидима. Уменията ти по „хаесу-до“ -- защита 
срещу хладни оръжия -- не се забелязват на пръв поглед и затова са още по-опасни. 
Изпълнен си с благодарност към инструкторите в Школата, които те караха да 
повтаряш хватките стотици и хиляди пъти. 

Мечът със свистене се насочва срещу гърдите ти. Плъзгаш се встрани и като 
използваш силата на нападателя, го улесняваш да продължи движението си. Дори го 
подпомагаш със силен тласък в рамото. Последицата е, че повлечен от силата на 

собствения си удар, той полита напред и се просва на тревата. Докато преминава 
покрай тебе, извиваш китката му, изтръгваш меча от ръката му. Сега и двамата сте без 
оръжия. 


Иди на 227. 

Неколцина от пиратите са се добрали до два скаера. 

-- Изпуснахме ги! -- ядосва се Даниел. 

Тогава разбираш какво ти е посочил баронът. В небето се мярва тъмна сянка, която 
засенчва едното от двете слънца. Змей, Голям Змей лети там. 

-- Той е кацнал тук, на Грагатау... -- поглеждаш барона. 

Ролоролор кима: 

-- И с това ни освободи от царството на магиите! 

Удар с крило, дълги огнени езици, излетели от Средната Глава -- и единият скаер 
се премята, обгърнат в пламъци. 

-- Поздрав! -- крещиш нагоре. -- Поздрав, Голям Боен Змей! 

И чуваш гръмовен отговор, явно говорят едновременно и Грите Глави: 

-- Беше удоволствие, рицарю! Сега ми върни меча, защото и други рицари ще има 
отново! 

Хвърляш нагоре ръждясалия... не, вече не е ръждясал... святкащия старинен меч. 
Невидима сила го притегля и той изчезва в синьо-зелените облаци, където потъва и 
Големият Боен Змей. 

-- В интерес на истината --> признава Даниел, -- ако този гущер не ни беше 
докарал, щяхме да закъснеем. 

-- Дали фарогите и аквалите ще прекратят войната? -- колебаеш се. 


-- Вече няма кой да ги подбужда. А и като видят касетите с преговорите, които 
пиратите са водили с всеки от тях, ще разбират, че само бандитите са имали полза от 
войната. 

-- Аз ще занеса касетата на Принцесата --- предлага Тахатунга. 

Споглеждате се с Даниел и какво да кажете, освен: 


ХА 
-- Звездите с теб! 


„ Звяздитв. 
„С и 


ЕКИП ЗА Л! 


ОПА сност и 


